¿Casada cristiananakajj jan wawanïñataki dispositivo intrauterino (DIU) siski uk uskuyasipjjañapajj Bibliarjam walikïskaspati?\nYatiyañataki (congregacionan yatjjatañataki) | Diciembre 2017\n¿Kuna arutsa liytʼäta? Afrikáans Albanés Alemán Aluro Amis Amárico Armenio Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Boulou Búlgaro Catalán Cebuano Checo Chichewa Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chol Chuvash Cibemba Cingalés Citonga Congo Coreano Criollo haitiano Croata Dangme Danés Digor Diula Duala Edo Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Garífuna Georgiano Griego Guaraní Gujarati Gun Hausa Hebreo Herero Hiligaynon Hindi Hiri motu Holandés Húngaro Ibanag Ibo Ilocano Indonesio Inglés Islandés Isoko Italiano Japonés Kabiye Kannada Kaonde Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Letón Lingala Lituano Luganda Lunda Luo Luvale Macedonio Malayo Malayálam Malgache Mam Mambue-Lungu Maratí Marshalés Maya Mazateco de Huautla Mingreliano Mixe del norte Mongol Moré Motu Ndebele (Zimbabue) Nepalés Ngäbere (o guaymí) Noruego Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Pangasinán Panjabí Papiamento (Curazao) Persa Pidgin camerunés Pidgin de las islas Salomón Pidgin nigeriano Polaco Ponapés Portugués de Brasil Quechua (Ancash) Quechua boliviano Rumano Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Swajili (Congo) Tagalo Tai Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Vendal Vietnamita Waray-Waray Wolaita Xhosa Yao Yoruba Zandé Zapoteco (Istmo) Zulú Árabe Ñanya\nCasarat chacha warminakajja, Biblian yatichäwinakaparjamaw dispositivo intrauterino (DIU) ukajj kunasa kunatakisa uk sum amuytʼapjjañapa, ukhamatwa amtanakapajj Dios nayraqatan sumäni, ukhamarak qʼoma conciencianïpjjani.\nNayra tiemponjja, Adanampi Evampikiw aka oraqen utjäna, uma juicio qhepatsti kimsaqallqo jaqenakakiw utjarakïna, jupanakarojj Jehová Diosajj akham sänwa: “Mirantapjjam, aka oraqerusti phoqhantapjjarakim” sasa (Gén. 1:28; 9:1). Cristianonakajj uka arunak phoqapjjañapawa sasajj janiw Bibliajj siskiti. Ukhamajj sapa matrimoniow jan walja wawanïñatakisa, jan ukajj kunapachas wawanïpjjani ukanak amtapjjañapa, ukatakejja, jupanakaw kunjamsa cuidasipjjani uk amtapjjañapa. Ukampis ¿kunanakatsa sum amuytʼasipjjañapa?\nJan wawanïñatakejj kunanaksa lurapjjaspa ukanakjja, Bibliarjamaw cristianonakajj amuytʼapjjañapa. Cheqas jan wawanïñatak abortañajj janipuniw walïkiti. Bibliarjamajj jakañ vidajj wali valoraniwa, ukampis abortojj jakañ vidar jan repetasitapwa uñachtʼayi. Cristianonakajj purak manqhankaskir mä wawarojj janipuniw jiwayapkaspati (Éxo. 20:13; 21:22, 23; Sal. 139:16; Jer. 1:5). Ukampis ¿jan wawanïñatak dispositivo intrauterino (DIU) sasin uñtʼatäki uk uchayasipjjañapajj walikïskaspati?\nUka toqetjja, La Atalaya 15 de septiembre de 1979, páginas 31, 32 ukanwa qhanañchasïna. DIU sasin uñtʼatäki ukanakajja, uka maranakan jiskʼa plástico materialat luratänwa, ukasti matriz (útero) manqharuw jan usuriptañatak warminakajj uchayasipjjerïna. Uka revistanjja, uka jiskʼa plasticojj matriz manqhan kuns luräna, ukajj janiw sumpach yatiskiti sasaw säna. Uka toqet yatjjattʼatanakajja, chachan espermap janiw warmin ovulopar mantaykiti, antisas jarkʼiwa sasaw sapjjäna. Ukhamajj espermatï ovulor jan mantkaspajja, janiw warmejj usuriptkaspati.\nUkampis awisajj chachan espermapajj ovulor mantaskakispawa (óvulo fertilizado) sasaw yatisirakïna. Uka espermani ovulojj trompa de Falopio ukanakwa jiljjaspa, inas matriz manqhar purirakchispa. Ukhamäspa ukajj matriz manqhar uchayasipki ukajja, espermani ovulorojj janiw wawar tukuñapkam jilaykaspati. Cheqas espermani ovulor jiwayañajj abortompi sasiwa. Uka revistajj akham sasaw tukuyäna: “DIU uchayasiñajj walikïspati janicha ukjja, cristianonakajj Biblian siski ukarjam jakañ vidar respetomp uñjasaw amuytʼapjjañapa, aka yatichäwin qhanañchaski ukanaksa sum amuytʼapjjañaparaki” sasa (Sal. 36:9).\nUka revistajj 1979 maranwa mistüna, uka tiempot jichhakamajj ¿ciencia toqet kunanakas jukʼampi yatjjatasiwayi?\nDIU sasin uñtʼatäki ukajj pä kastaw utji. Ukanakat mayajj cobreniwa, ukajj 1988 maranwa Estados Unidos markan uñstäna. Yaqhasti hormonanak antutiriwa, ukajj 2001 maranwa uñstarakïna. ¿Ukanakat kunas yatisi, kunsa matriz manqhan lurapjje?\nDIU de cobre (T de cobre). Kunjamtï yatjjataniwayktanjja, DIU ukanakajj ovulor jan puripjjañapatakiw espermanakar jarkʼi. Ukampis T de cobrejj espermanakar jiwayiriwa, kunattejj cobrejj espermanakatak venenökaspas ukhamawa. * Ukhamarus, matriz (útero) manqharojj jan waltʼayiriwa sasaw yaqhepajj sapjjaraki.\nDIU hormonal. Dispositivo intrauterino ukanakatjja walja castaw hormonani utji, ukanakajj jan usuriptañataki pildoranak utjki niya uka pachparakiwa. Uka DIU ukanakajj matriz manqharuw hormona antuti, ukajj yaqhep warminakarojj janiw ovulonak saraqaykiti. Ukhamajj ovulonak jan utjkchejja, janiw usuriptkaspati. Maysa toqetjja, uka hormonajj matriz jañchjja sillpʼaruw tukuyi sasaw yaqhepajj sapjjaraki. * Ukatjja, cuello uterino ukan utjki uka flemjja khusuptayiwa, ukhamatwa espermanakajj útero manqhar jan mantkiti.\nAmuyatajja, uka pä casta DIU ukanakajj matriz manqharuw jan waltʼayi. Ukampis ovulojj utjaspa, espermas uka ovulor mantaspa ukhajja, matriz manqharuw mantaspa, ukampis matriz jañchin sillpʼätapatjja janiw ukan quedaskaspati, ukhamatwa uka espermani ovulojj jiwjjaspa, mä arunjja, wawar tukkipanwa jiwjjaspa. Ukampis awisakiw maynejj ukham usuriptaspa. Jan wawanïñataki pildoranakampejj ukhamarakiwa sasaw doctoranakajj sapjje.\nUkhamajja, DIU de cobre, DIU hormonal ukanak uchayasirinakajja, espermajj janipuniw ovulor mantkaspati sasajj janiw khitis siskaspati. Yatjjataniwayktan ukarjamajja, awisakiw maynejj usuriptaspa sasaw cientificonakas doctoranakas sapjje.\nCristiano matrimonionakatï DIU uchayasiñ amtasipkchejja, kawkïrinakas markapan utji, kuna askinakas utji, kuna jan walinakas utjaraki, warmipatakejj walikïskaspati janicha taqe ukanakatwa yatjjattʼat mä doctorampi sum yatjjatapjjañapa. Chacha warmjamajj kunsa lurapjjani ukjja, panipakiw amtapjjañapa, janiw khitin amtañapsa ni doctoran amtañapsa suyapjjañapäkiti (Rom. 14:12; Gál. 6:4, 5). Ukampis kuntï amtapkani ukajj Dios nayraqatan sumäñapawa, ukhamatwa concienciapas qʼomäskakini (1 Timoteo 1:18, 19; 2 Timoteo 1:3 uñjjattʼarakïta).\n^ Párrafo 4 Inglaterra markankir Servicio Nacional de Salud ukajj akham siwa: “Dispositivo intrauterino ukanakat walja cobrenïpki ukhajja, 99% segurowa. Mä arunjja, sapa 100 warminakat maynikiw maran usuriptaspa. Ukampis jukʼa cobrenïpki ukanakajj janiw sinti seguröpkiti” sasa.\n^ Párrafo 5 Niyakejjay hormonajj matriz jañchir sillpʼa tukuychejja, awisajj casada warminakarusa, soltera warminakarusa doctoranakajj uskupjjarakiwa. Ukhamat phajjsi wilapa (menstruación) jan sinti saraqañapataki.\nAka revista liytʼirinakan jisktʼäwinakapa, diciembre 2017\n‘Nayajj jaktaniñap yattwa’\n‘Diosar confiyasaw suytʼaskta’\nAwk taykanaka: wawanakamar yatiñanïpjjañapatak yanaptʼapjjam ukhamat salvasipjjañapataki\nWayn tawaqo: salvasiñatak chʼamachasiskakim\nSARNAQÄWI Cristor arkañ laykojj taqe kun jaytawayta\nAka yatichäwinakaw utji: Yatiyañataki 2017\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Diciembre 2017\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Diciembre 2017\nYATIYAÑATAKI (CONGREGACIONAN YATJJATAÑATAKI) Diciembre 2017


Filipenses 3 - Holy Bible [Aymara Bible 1997] - (Fil 3)\nJichhasti munat jilatanacajja, Tatituncjjasinjja cusisipjjam. Nayataquejj janiw cuna ch'amäquis jumanacar wasitat kellkaniñajja, ucasti jumanacataquejj asquiwa.\nAmuyasipjjam qhitinacatejj anunacjam sarnakapqui ucanacata, jan walinac lurapquis ucanacatsa; amuyasipjjam circuncisionan janchi qharekapqui ucanacata.\nCheka circuncidatanacajj jiwasanacätanwa, qhitinacatejj Diosarojj Ajayun yupaychapctan ucanaca. Cristo Jesusancjjasinjja cusisiractanwa, cuntejj janchin lurasqui ucanacarojj janiraquiw iyawscjjtanti.\nNayanjj cunat janchir alcatasiñajjas utjcchitojja, janiw qhitinsa juc'ampi nayanjam cunar catuyasiñapas utjcaspati.\nNacitajjat quimsakallko uru sarakataruw nayarojj circuncidapjjetu. Israelit jakëtwa, Benjamín castaraquïtwa, nacïwitpach hebreo jake, awquinacajjas hebreoraqui, judionacan leyip yatiñanjja fariseötwa.\nDiosan iglesiapjja wali ch'amampiw uñisisa arcnakäyäta, leyirjam sum sarnakeriraqui jan qhitins camscaya, jan juchañchcayaraqui.\nTake acanacajja, nayataquejj wali asquïnwa nayrajja, jichhajj janiw cunataquis asquïcjjeti Cristo laycu.\nUcat juc'ampis, take cunatejj nayan utjquitu ucanacsti chhakatäcaspas uqhamwa amuyta, Cristo Tatitojjar uñt'añajj mä jach'a asquïtap laycu. Cristo laycuw take cunsa apanucta. Take cunsa mä jan cunatac sirvir t'unäcaspas uqhamwa uñjta Cristor jicjjatañ laycu.\nJupampi chict'ata jicjjatasiñajjataquiraquiwa Diosampi catokatäta, janiw leyerjam cheka sarnakatajj laycuti, jan ucasti Cristor iyawsatajj laycuwa, Diosajj catokewa qhitinacatejj iyawsapqui ucanacarojja.\nCristoruquiw uñt'añ munta, jacatatäwipan ch'amap catokañ munaracta, t'akhesiñanacapan chekäñ munta, jiwañansti jupjamaw jiwañ munaracta,\njiwatanac taypit jacatatañar puriñataqui.\nJaniw: “Take acanacjja jicjjatjjtwa” siscti, ni ucampejj: “Wali k'omätwa” sañs muncaractti, jan ucasti nayrakataruw sarantascta Cristo Jesusar jicjjatañcama. Jupajj niyaw nayarojj jicjjatjjetu.\nJilatanaca, janiw nayajj ucampejj sañ munapcsmati niyas jicjjatquirista uqhama, jan ucasti cunatejj khepancqui ucjja, armanuctwa, nayrancquis uc jicjjatañcamaw ch'amañchasiscta,\ncawqharutejj puriñasäqui, ucar puriñataqui, alajjpachan chürawi catokañataqui, cunataquitejj Diosajj Cristo Jesús tokejj jawsquistu uc catokañataqui.\nTake qhitinacatejj iyawsañan wali jilatäctan ucanacajj uqhamwa amuyañasa. Mä cuntejj jumanacajj amuyapctas mayjata, Diosajj jumanacarojj ucjja uñjayapjjaraquïtamwa.\nUqhampï amuyañasajja, cawqhacamay puripjjstan ucarjamaw sarnakañasaraqui.\nJilatanaca, takenis nayjam sarnakapjjam, qhitinacatejj nanacjam sarnakapqui ucanacaru uñtasarac sarnakapjjam.\nWalja cutiw jumanacarojj sapjjsma, jichhasti jacht'asisaw wasitat sasipcacsma: “Waljaninacaw jacasipqui Criston crusapa wal uñisisajja.”\nUcampis jiwasanacajj alajjpachanquir jakenacäpjjtanwa, Khespiyiri Cristo Tatitun alajjpachat jutañapwa suyasipcaractanjja.\nJiwasanacan jan wali janchisjja jupaw trocani, jupancquis uqham c'ajquir janchipar uñtata. Uqhamsti cawquïr ch'amapampitejj take cunsa apnakqui uca ch'amapampiw uqham tucuyani.


Global Voices Aymarata · Medios ciudadanos ukan qillqatanaka Aka tuqita Tecnología\nWali aski isturyanaka Aka tuqita Tecnología\t2 simanaw makiptxi Sureste Asiático uksan 16 muspkay jamuqapa Qillqiri Mong Palatino · Asia Oriental 10 jallu qallta phaxsi 2012 Colombia: Cali markanx kimsïr Barcamp wakt'ayapxi Qillqiri Juan Arellano · Latin America 12 lapaka phaxsi 2012 Latinoamerican waynanaka jani wali apnaqäwinakxata. Qillqiri Silvia Vinas · Latin America Uraqpachan yatiy 2 simanaw makiptxiEcuadorPapa Franciscox sudamerica – Ecuador uksaruw puriwayi\nIsturyanaka Aka tuqita Tecnología 3 qasäwi phaxsi 2015\nBolivia markax nayrïr kutiw internacional de radios comunitarias ukat software libre ukanakar katuqt'ani Qillqiri Lully · Enlace · Latin America 29 sata qallta phaxsi 2014\nKhmer aru yatiqañ muntati? Aka aru pirw uñjam ukanw arunak waruqatax utji. Qillqiri Mong Palatino · Enlace · Asia Oriental 30 lakan phaxsi 2014\nChile markanxa: mä Telescopio lurayasipki, uraqpachans ukakipuniw wali jach'arakïni Qillqiri María Angélica Marín · Enlace · Latin America 19 llamayu phaxsi 2014\nGV Face: Mundialtuqit Internet ukan anchit uñacht’äwi Qillqiri Solana Larsen · Latin America ¿Tenemos una nueva hoja de ruta para la gobernanza global de Internet? El Hangout de la semana proviene de la conferencia del Net Mundial en... 23 achuqa phaxsi 2014\nIran-an Chat ukax jan wali aruti. WeChat Ukax Jark'antatawa Qillqiri Farid · Medio Oriente & Norte África WeChat ukax Redes Sociales ukaruw teléfonos inteligentes apnaqirinakarux mantayi. Ukch'añkamax mayni Irán jilïr irpirin mä pä ministrunakapax yaqha arkirinakamp aruskipañatakiw may may Redes Sociales ukanak... 31 lakan phaxsi 2013\n27 lakan phaxsi 2013\nWikipedia guaraní Qillqiri Silvia Viñas · Enlace · Latin America « Nayrja qillqatanaka


Levítico 11 - Holy Bible [Aymara Bible 1997] - (Leví 11)\nTatitusti Moisesampiru, Aaronampiruw parläna, jupanacarusti aqham saraquïnwa:\n“Israelita jakenacarojj sapjjaraquim, take animalanacatejj aca oraken utjqui ucanacwa mank'apjjäta,\ncawquïrinacatejj qhisthurïpjje, uqhamaraqui cayu sillunacapas payaru jaljtatäpjje ucanaca;\nucampisa janiw acnïri animalanacjja mank'apjjätati, kawkhasa qhisthurïsipcpan, uqhamarac cayu sillunacapas payaru jaljtatäscaracpan, ucanacasti acanacawa: Camello, ucajj qhisthurïsquiwa, ucampisa janiw cayu sillupajj payaru jaljtatäquiti, ucasti mä k'añu animalat uñt'atäñapawa.\n“Liebre sat wanc'uru uñtata animalasti qhisthurïsquiwa, ucampisa cayu sillunacapajj janiw payaru jaljtatäquiti, uca animalsti mä k'añu animalat uñt'apjjäta.\n“Qhuchi, ucajj cayuparu sillunacanïsquiwa, uqhamarusa uca sillunacapajja payaru jaljtatäscaraquiwa, ucampisa janiw qhisthuñ yatquiti. Ucat qhuchirojj mä k'añu animalat uñt'apjjäta.\n“Uca animalanacan aychapsti janipuniw mank'apjjañamäquiti, janiraquiw uca jiwat animalanacsa llamct'apjjañamäquiti. Uca animalanacarusti mä k'añu animalanacat uñt'apjjäta.\n“Cawquïri animalanacatejj uman utjqui ucanacatsti, kotansa jan ucajj jawiranacansa utjpan, ucanacatjja cawquïrinacatejj chhekhanacanïpjje, uqhamarac q'ilinacanïpjje ucanacwa mank'apjjäta.\nUcampisa cawquïri animalanacatejj jan chhekhanacanïcani, janiraqui q'ili ch'aqhanacanïpcanisa uca animalanacsti apanucupjjätawa, jach'a kotana jan ucajj jawiranacana utjiri animalanacäscpasa, jach'a animalanacsa jan ucajj jisc'a animalanacsa apanucjjapjjañamawa.\nAychapsti janiw mank'apjjañanacamäquiti; jan wali animalanacat uñt'apjjäta, uqhamaraqui jiwata janchipsa jan walit uñt'apjjaraquïta.\nCawquïri animalanacatejj uman utjqui ucatsti janiraqui chhekhanïpquisa ni q'ili ch'aqhanacanïpquisa ucanacjja jan wali animalanacatwa uñt'apjjäta.\n[13-16] “Jamach'inacatsti acnïrinacwa jan mank'apjjätati; jan ucasti ajjtascañ jamach'inacatwa uñt'apjjäta: Aycha mank'ani jach'a siwik'aranacaru, jach'a pacalinacaru, kotanquiri aycha mank'ani jach'a jamach'inacaru, milano sata jamach'iru, take casta tiptirinacaru, cuervo sat jach'a jamach'inacaru, suri sisqui uca jach'a jamach'iru, ch'usikaru, kellwaru, aycha mank'ani take casta jamach'inacaru,\njucuru, cormorán sata jamach'iru, ibis sisqui uca jamach'iru,\ncisne sat jamach'iru, pelícano sat kota jamach'iru, buitre sat aycha mank'ani jamach'iru,\ncigüeña sat jamach'iru, take casta wak'ananacaru, abubilla sat jamach'iru, uqhamarac chiñi sisqui uca lak'orusa.\n“Cawquïri jisc'a lak'onacatejj chhekhanacapampi jalnakapjje, jan ucajj sarnakqui ucasa jan wali lak'onacat uñt'atäñapawa,\nucampisa cawquïri lak'onacatejj chhekhanacapampi jalnakapjjani, uqhamarac sarnakasipcani ucanacjja mank'apjjaraquïtawa, cawquïrinacantejj charanacapajj cayunacaparu mayachatäpqui orakena thoktañataqui ucanaca.\nUcanacatsti acnïrinacwa mank'apjjäta: Langosta sata lak'onaca, ucjjarusti langostino sata lak'onaca, thoknakeri grillo sat lak'onaca, t'ijut'ijunaca ucanacwa mank'apjjäta,\nucampisa cawquïri lak'onacatejj chhekhanacapampi thoknakasqui, uqhamarac cayunacapampisa thoktasqui ucanacsti ajjtascañ lak'onacatwa uñt'apjjäta.\n“Cunapachatejj jumanacajj aca luräwinaca lurapjjäta ucapachaw jumanacajj k'añuchata uñjasipjjäta: Cawquïritejj uca jiwat animalanacaru llamct'ani ucasti jayp'thapiñapcama k'añupuniw uñjasini.\n“Cawquïritejj uca jiwat animalanacaru llamct'ani ucasti isipjja t'ajjsokasjjañapawa, ucampisa jayp'thapiñapcamajja k'añuquipunïscaniwa.\n“Cawquïri animalatejj jan cayu sillunacapajj payaru jaljtatäcani ucasti, jan ucajja janisa qhisthuña yatcani, ucanacjja k'añu animalanacatpunwa uñt'apjjäta, cawquïritejj uca animalanacaru llamct'ani ucasti k'añuraqui uñjasini.\n“Cawquïri pusi cayuni animalanacatejja, sarnakañataquejj cayu kotunacapampi tact'asipqui ucanacajj jan wali k'añu animalanacat uñt'atäñapawa, ucatsti cawquïri jaketejj uca jiwat animalanacaru llamct'ani ucanacasti jayp'thapiñapcama k'añuquipuniw uñjasipjjani.\nUca quipcaraquiwa cawquïritejj uca jiwat animalanacaru aptani ucasti isinacapjja t'ajjsurasjjañaparaquiwa, ucatsti jayp'thapiñapcama k'añuraquiw uñjasini, ucampisa take jumanacasti uca animalanacarojj k'añu animalanacatwa uñt'apjjäta.\n“Cawquïri animalanacatejj oraknama katatnaktapjjani ucanacarusti k'añu animalanacat uñt'apjjäta, ucanacasti acanacawa: Comadrejas sata, achacunaca, take casta catarinaca,\nsalamanquesas sata lak'onaca, cocodrilonaca, jararanqhunaca, jisc'a jararanqhunaca, camaleón sat jararanqhunaca.\n“Take animalanac taypinsti uca animalanacarojj mä k'añu animalanacat uñt'apjjäta. Cawquïri jaketejj uca jiwat animalanacaru llamct'apjjani ucanacasti jayp'thapiñapcama k'añuraquiw uñjasipjjani.\n“Uca quipcaraquiwa uca jiwat animalanacatejj mä cunjjarusa liwjjattani ucajja k'añuchataw uñjasjjaraquini. Maderat lurata yänacäpasa, mä isïpasa, jan ucajj lip'ichïpasa, mä costaläpasa, jan ucajj mä cuna herramientäpasa, ucasti umaru uscuntatäñapawa, ucatsti jayp'ucama k'añuraquiw uñjasini; uca khepatwa k'omäjjaraquini.\n“Uca jiwat animalanacatejj mä phucjjaru liwjjattanejja, take cunatejj uca phuqhun utjqui ucasti k'añut uñt'atäjjaniwa, uqhamarac uca ñek'e phuqhusa p'acjatäjjañaparaquiwa.\nUca phuqhun umapatejj cawquïri mank'añjjarusa ch'akjjatani ucajj k'añut uñt'atäjjaniwa; ucatsti take cuna umañatejj uca phuqhun utjcani ucasti k'añut uñt'atäjjaraquiniwa.\nTake cunjjarutejj uca jiwat animalanacajj liwjjattani ucasti k'añut uñt'atäjjapuniniwa; ucajj mä sapa p'iyani jan ucajj paya p'iyani kherïpasa, take ucanacasti t'unjatäjjapuniniwa. Ucanacasti k'añöjjapjjewa, jumanacasti k'añutwa ucanacarojj uñt'jjapjjañanacamaraqui.\n“Ucampisa, cawquïri uma jalsuttejja jan ucajj cawquïri uma phujutsa umajj umatäqui ucanacasti k'omaquiscaraquiniwa; ucampisa qhititejj uca jiwat animalanacaru llamct'apjjani ucanacasti k'añut uñt'atapunïniwa.\n“Uca jiwat animalanacatejj yapuchañ jathanacaru liwjjattanejja, uca jathasti k'omaquïscaraquiniwa;\nucampisa uca jathatejj jurichïnjja, ucat uca jiwat animalanacajj ucjjaru liwjjattaracchi ucapachasti uca jathajj k'añut uñt'atäjjaniwa.\n“Cawquïri uywanactejj jumanacajj mank'añataqui uscusipjjäta ucat uca uywajj jiwjjaraquini, cawquïri jaketejj uca jiwat uywar llamct'ani ucasti jayp'ucama k'añuw uñjasini;\ncawquïritejj uca jiwat uywan aychapa mank'cani ucasti, isipa t'ajjsokasjjañapawa, k'añoraquiwa jayp'ucama kheparani, uqhamarac cawquïritejj uca jiwat uywaru wayscani ucasti isipjja t'ajjsokasjjañaparaquiwa, ucampisa jayp'ucama k'añuwa khepararaquini.\n“Cawquïri lak'onacatejj orake patanjama katatnaktqui ucanacan aychapsti janipuniw mank'apjjätati, uca lak'onacasti ajjtascaña lak'onacaraquiwa.\n“Cawquïri catarinacatejj orakenjama katatnaktqui ucsti janipuniw mank'atäñapäquiti, puracapampisa orakenjama katatnactascpan jan ucajj pusi cayumpisa, jan ucajj walja cayunacampisa orakenjam sarnakascpan, ucanacasti janipuniw mank'atäñapäquiti, wali ajjtascañ animalanacäpjjatap laycu.\nJan jumanacajj k'añuchasipjjamti, ni ajjtascañasa tucupjjaraquimti uca katatnaktiri animalanac mank'asajja,\nnayätwa jumanacan Tatitu Diosamajja. Jumanacasti k'omachasipjjañamawa, ucatsti kollanäpjjañamaraquiwa, nayasti kollanätwa uca laycu. Cawquïri animalanacatejj orakenjam katatnaktqui ucanacampisti janipuni k'añuchasipjjamti.\nNayätwa jumanacan Tatitu Diosamajja, nayaraquiw jumanacarojj Egipto marcat apsunipjjsma, jumanacan Diosamäñajjataqui. Uca laycu jumanacasti kollanäpjjañamawa, nayan kollanätajj laycu.”\nAcanacawa cunanacatejj uca animalanac toketjja lurapjjañamäqui uca yatichäwinacajja, jamach'inaca toketa, uqhamarac cawquïri animalanacatejj uman jacapqui ucanacata, uqhamarac cawquïri animalanacatejj orakenjam katatnaktapqui ucanacata,\nuqhamat suma amuyasiñapataqui cunäquitejj k'omajj uqhamarac cunäcaraquitejj k'añüqui ucasa, uqhamarac cawquïri animalanacatejj mank'añäcaspa ucanaca, uqhamaraqui cawquïri animalanacatejj jan mank'añäcaspa ucanaca yakhachañasataqui.


¿Kunjamsa Biblia liyiñ qalltiristjja?\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Bashkir Batako karo Batako toba Baulé Becol Bengalí Biak Birmano Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Georgiano Griego Groenlandés Guaraní Gujarati Gun Hausa Hebreo Hiligaynon Hindi Hiri motu Hmong (blanco) Holandés Húngaro Iban Ibanag Ibo Ilocano Indonesio Inglés Islandés Isoko Italiano Japonés Javanés Kabiye Kannada Kaonde Kayin sgaw Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisonge Kurdo Kurdo kurmanyí del Cáucaso Kwangalí Kwanyama Lamba Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Mam Mambue-Lungu Mapudungún Maratí Maya Mizo Mongol Ndebele (Zimbabue) Nepalés Nias Niueano Noruego Nyaneka Náhuatl (norte de puebla) Oromo Osético Otetela Pangasinán Panjabí Papiamento (Aruba) Papiamento (Curazao) Persa Pidgin camerunés Pidgin de las islas Salomón Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Quichua de Imbabura Rarotongués Rumano Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tetun Dili Tigriña Tivo Tojolabal Tok pisin Tongano Tshiluba Tsonga Tsotsil Tsuana Tumbuka Turco Twi Tártaro Ucraniano Uhobo Umbundú Urdu Uruund Vendal Vietnamita Wallisiano Waray-Waray Wayuunaiki Wolaita Xhosa Yao Yoruba Zandé Zulú Árabe Ñanya Ñemba\nChuymamar purtʼañapatakisa suma yatichäwinak apsuñatakisa, ¿kunas yanaptʼiristamjja? Kunanakas Biblia liytʼirinakarojj yanaptʼawayi ukanak phesqa toqet uñjañäni.\nMä suma lugaranwa liytʼañama. Jan pantjasis liytʼañatakejja, qhanawjana, suma cheqana, kawkjantï jan khitisa ni kunas pantjasiykiristam ukawjanwa liytʼañama.\nJukʼampi yateqañ amtampiw liytʼañama. Bibliajja alajjpachankir Awkisan regalopawa. Suma yatichäwinakap apsuñatakejja, kunjamtï mä jiskʼa wawajj awkipat wal yateqañ munki ukhamäñamawa. Kuna kʼari amuyunakatï Bibliat utjktam ukanakjja maysar apanukuñamawa, antisas Diosampi yatichayasiñ amtampiw liytʼañama (Salmo 25:4).\nOracionampiw qalltañama. Bibliajj Diosan amtanakapaniwa, ukatwa Biblia amuytʼañatakejj Jupan yanaptʼap muntanjja. Diosasti qollan ajayup mayipki ukanakarojj churapuniwa (Lucas 11:13). Qollan ajayuw Diosan amtanakap wali sum amuyañatak yanaptʼätam. Tiempompejja ‘Diosan jan amuytʼkay amtanakapsa yatirakïtawa’ (1 Corintios 2:10).\nAmuytʼañatakiw chʼamachasiñama. Biblia liykasajja, janiw aleq ukhamak liyiñamäkiti. Kuna toqetsa liytʼaskta uk amuytʼañamawa. Akham sasaw jisktʼasiñama: “Khiti toqettï Biblian liytʼaskta uka jaqejj ¿kunjam jaqënsa? ¿Kunjamsa yateqkta ukarjam sarnaqeristjja?” sasa.\nMä amtampiw liytʼañama. Chuymamar purtʼañapatakejja, jakäwiman kunas yanaptʼiristam uk apsuñatakiw chʼamachasiñama. Aka amtanakampiw liytʼasma: Diosar uñtʼañataki, suma jaqëñataki, suma esposöñataki, suma esposäñataki jan ukajj yaqha ukhamanakataki. Ukatakejja Biblian kawkïr textonakapas yanaptʼiristam ukwa ajlliñama. *\nUka phesqa yanaptʼanakajj Biblia liyiñ qalltañatakiw yanaptʼätam. Ukampis ¿kunas jukʼamp liyiñ munañatakejj yanaptʼiristamjja? Akjjar jutki uka yatichäwinwa uka toqet yatjjataskañäni.\n^ tʼaqa 8 Janitejj kawkja cheqanaksa liytʼasma uk yatkstajja, Jehová Diosan Testigonakapaw yanaptʼapjjeristam.\nCHUYMAMAR PURTʼKIR LIYTʼAÑATAKEJJA\nJaniw jankʼak liytʼañamäkiti.\nUkankkasmas ukhamwa amuyasiñama.\nKunjamsa jiskʼa tʼaqanakajj mä toqet parlañatak yanaptʼasipjje ukwa amuytʼañama.\nSuma yatichäwinak apsuñatakiw chʼamachasiñama.\nBiblia liyiñataki: ¿Kunjamsa Biblia liyiñ qalltiristjja?


Mateo 4 - Holy Bible [Aymara Bible 1997] - (Mat 4)\nUca khepatsti Ajayuw Jesusarojj wasararu irpäna, ucan supayan yant'atäñapataqui.\nJesusasti ucapachajj jan mank'ataw sarnakäna pusi tunca urumpi pusi tunca arumampi, ucatsti mank'at awtjayasiraquïna.\nSupayasti ucapachajj jac'achasiraquïnwa Jesusar yant'añataqui, aqham sasa: —Jumatejj Diosan yokapästa ucajja, aca kalanacarojj t'ant'ar tucuyam —sasa.\nJesusasti juparojj saraquïnwa: —Diosan arupanjja kellkatawa: ‘Janiw jakejj t'ant'a sapampiquiti jaccani, jan ucasti take cuntejj Diosajj sisqui uca arunacampiw jacaraquini’ —sasa.\nSupayasti ucqhajja kollan Jerusalén marcaruw irpäna, purisinsti templo patjjaruw irpsuraquïna.\nSaraquïnwa: —Jumatejj Diosan yokapästa ucajja, aca patatpacha jakoktam, Diosan arupansti siwa: ‘Diosasti angelanacaparuw qhitanini jumaru uñjañataqui, amparapampisti catokaraquïtamwa, cayunacamajj jan uca kalanacampi usuchjasiñapataqui’ sasa.\nJesusasti ucjjarojj sänwa: —Diosan arupanjja kellkataraquiwa: ‘Janiw Tatitu Diosamarojj yant'ätati’ —sasa.\nSupayasti mayampiw Jesusarojj irparaquïna mä jach'a kollu patjjaru, ucatsti uñacht'ayaraquïnwa take marcanaca, cunja sumäcäntejj ucanaca, cunja jach'äcaraquïntejj ucanacsa.\nUcatsti sänwa: —Take acanac nayajj churäma, jumatejj quillt'asisin nayar yupaychitäta ucajja —sasa.\nUcapachasti Jesusajj sänwa: —Saraket nayat, supaya, Diosan arupansti kellkatawa: ‘Tatitu Diosamaruquiw yupaychäta, jupa saparuquiraquiw sirvïta’ —sasa.\nSupayasti uca pasatatjja sarawayjjänwa. Ucatsti angelanacaraquiw jutasinjja Jesusarojj sirvipjjäna.\nBautisiri Juanan carcelancatap ist'asinjja, Jesusajj Galilearuw sarjjäna.\nJaniraquiw Nazaretar kheparcänti, jan ucasti Capernaum marcaruw sarjjäna; uca marcasti kota thiyancänwa, Zabulón, uqhamarac Neftalí sisqui uca chekana.\nTake acanacasti phokhasiscänwa, Isaías profetan arsutaparjama:\n“Zabulón, uqhamarac Neftalí sat orake, kota thiya sarasquir thaquina, Jordán jawirat inti jalsu tokena, jan judiöpquis uca jakenacajj jacquis uca Galilea.\nTake ch'amacanquir jakenacajj mä jach'a khanwa uñjapjje, uqhamarac take qhitinacatejj jacapcäna wali ajjsarcañ jiwañ ch'amacanacan ucanacarus mä suma khanaw khant'i” sasa.\nUcqhatpachwa Jesusajj parlañ kalltäna Diosan arunacapa: “Take jan wali luräwinacamatjja arrepientisipjjam, Diosan reinopaw jac'ancjje” sasa.\nJesusasti Galilea kota thiyanjamwa sarascäna, uñjaraquïnwa pani chachanacaru; maynïristi Simón satänwa, yakha sutipasti Pedro; maynipäquis ucajj Andrés jilapänwa. Jupanacasti käna kotaruw jakontasipcäna.\nUcapachaw Jesusajj jupanacarojj saraqui: —Nayaru arcapjjeta, ucatsti jake caturi tucuyapjjäma —sasa.\nJupanacasti ucspachaw Jesusarojj arcapjjäna, känanac jaytarpawayasa.\nJuc'amp nayrakatansti, Jesusajj yakha pani jila sullcaruw uñjaraquïna. Ucanacasti Juanampi Jacobompïnwa, Zebedeon yokanacapa. Jupanacasti awquipampïscänwa mä botjjana känanacapa asquichasa. Jesusasti jupanacaruw jawsäna.\nJawsatap ist'asinjja, ucspachaw arcjjaruwayapjjäna awquiparu, uqhamarac boterus jaytanucuwayasa.\nJesusasti ucürunacanjja, Galilea tokenacanwa sinagoganacan Diosan khespiyasiñ arunacap yatiyasa sarnakäna, uqhamarac jakenacarus take usutanacapat c'umaraptayasa.\nAcanacasti yatisïnwa take Siria tokenacana, ucatsti cunayman usutanacaruraquiw Jesusan ucarojj apanipjjäna c'umaraptayañapataqui, uqhamarac ñankha ajayun mantatanaca, t'ucu usuninaca, suchunaca, uqhamarac take jan kollcay usutanacarus apanipjjäna. Jesusasti jupanacarojj c'umaraptayänwa.\nWalja jakenacaraquiw Jesusarojj arcapjjäna Galileata, uqhamarac Decápolis, Jerusalén, Judea ucanacata, uca quicparaqui Jordán inti jalsu tokenquirinacatsa.


Turquía: Miles ukanakax Estambul ukanw qhurut arst’asipxi Seria markamp ch’axwawix utjki ukxata · Global Voices Aymarata\nTurquía: Miles ukanakax Estambul ukanw qhurut arst'asipxi Seria markamp ch'axwawix utjki ukxata\tJaqukipäw uñt'ayata/apkatata 31 taypi sata phaxsi 2012 8:55 GMT\nAk uñt'ayama: Turquia markat ejércitox chiqpacha amtanakampiw saykati [en] akax jaysañatakixa phisqha turco civillanakaruw [en] jiwapxi [en] akatakix ch’amax (fuerza) gubernamentales sirinakat jiwayapxi. Oficinan nayrir ministroxTayyip Erdogan mä [en] uskutäna ukatx sarakitaynawa:\nRegión fronterizan fuerzas armadanakax makiw aka ch’axwawit jaysapxi; jikxatapxi, Siria markax mayacht'asisaw kunsa jikipxi. Turco Parlamentox mä mandato ukxa mä maratakiw iyawsatayna [en] akax militar fronteriza sarnaqiritakixa. 320 ukja turkun chimpuntäwipampiw iyawsatatayna 550 escaños ukjata.\nNayrir viceministrox Turquíat mä yatiyaw arst’atayna autorizo aka ch’amat Siriatuqin apnaqata ukampirus akampis janiw mä ch’axwaw utjayjapxiti ,akax mä medida preventiva sapxixa. UkatxaTurquiat Turqui marakan nayrïr ministrun arst’äwipa [en] :\nAka regiónxa nänakax paz ukat seguridad uka munapxtan. Janiw mä ch’axwaw qalltañap munapkti. Ukhampirus resultadonakatx yatiptwa, consecuencianakata, aka Irak ukat Afganistán ch’axwawita…ukhamarakiw Sirianuñjapta.\nAgencia estatal de noticias siria (SANA) [en] makiw mä declaración uskutayna akham sasa autoridades sirianakax jiwat jaqinakat wilamasinakar ukat turco markarur pésame churapxäna.\n5.000 jila sartasirinakaw [en] Estambul uka callinkar mistuwayapxäna Seria marakan ch’axwaw utjiki ukar kutkatayasina.\nAKP ukax ch’axwawiw muni, jaqinakax ch’ujtäwi (paz) munaraki. Janiw ch’axwaw munapkiti, paz munapta.\nCherine Atalla aka jamuqa tuytiyas uñt’ayatayna:\nTurquía markana, aka eslogan Savasa hayir, akax sañ muniwa “jan ch’axwawiruxa,” akax jueves arumirjaw walpin tuytir usuarionakax arsupxi. Ukat mandato acción militar fronteriza aprobasi, redes sociales aka cuestionat jaljasipxi, mä tormenta de fuego opinionakat activistanakata, expertonakata ukat silimareenakata lurapxi.\nTurquía maraktpacha, Hulya Ataoglu thuytiyi:\n@cramelin: #savasahayir #notowar Janiw ch’axwawiruxa, janiw jichhas ni ukat qhiparusa.\nOzgur Gurbuz, Estambul ukatxa , arst’iwa:\n@ozzgurbuz: Ch’ujtäwi ukakiw aski misthsuwi #noWar #savasahayir Estambul ukatpacha. Sapakutiw akanxa. Miles ukanakax arsusipxiwa Siria, Estambul ukan ch’axwaw utjki ukar kutkatayasa. Jamuqax @zappika Twitter ukan uñt’ayatawa\nSarper Ere ukax tuytiyarakiwa alayank uka jamuwa, Siria markan ch’axwawxata, “Ch’ujtäwix utan utjpan ukhamarak uraqpachansa”.\nAk uñt'ayama: twitter facebook reddit googleplusEmail Imprimiñataki QillqiriRuwayda Mustafah Rabar\nAka blog ullart'apxañäni عربي, বাংলা, Español, Malagasy, Deutsch, Ελληνικά, 한국어, English\nCitizen MediaHuman RightsPolítica


Salmos 55 - Holy Bible [Aymara Bible 1997] - (Sal 55)\nDiosajjay, mayisitajjarojj ist'aquimaya. Janiquiy mayisitajjarojj jan ist'ir tucumti.\n[2-3] Jaysaquitaya, ist'araquitaya: llaquinacajjaw aynacht'ayitu. Uñisirejjan arupaw ajjsarayitu, ñankha lurir jakenacan wararitanacapaw qhathatiyitu. Cunayman llaquimpiw apjjatapjjetu, k'apisiñampiw catjañ munapjjetu.\nAjjsarañaw chuymajjar manti, jiwayir ajjsarañaw catuntitu,\nmulljasiñamp ajjsarañampiw muyuntitu, ajjsarañat qhathatquiriw uñjasta.\nUcat sista: “jamach'in chhekhapaniquïrista, ucapachajj thoktiristwa, samart'araquiristwa.\nThoktasajj wali jayaruw sarjjerista, wasaran jacasjjerista,\ncunayman jach'a thayanacataquiw imantasjjerista, mank'antir tutucataquiw jaltjjerista, jach'a thayampita, jallumpit khespjjerista” sasa.\nTatay, jupanacarojj t'unjamaya, arunacap pejjtuntam, nuwasiñamp uñisisiñampic jupanac taypin uñjta,\nuruy arumaw marca taypin muyupayapjje; marcansti jake jiwayañamp ñankha amtañampiquiw utji, ñankha lurañanacaquiw utjaraqui,\nmarca taypinjja, cunayman ñankhanacaw lurasi; khoru cancañampi, c'arisiñampejj janiw marcat chhaktquiti.\nUñisirejjatejj tokenoketaspajja, amuquïsquiristwa; timajjatejj nayatac sayt'aspajja, jupataquejj imantasjjeristwa;\nucampis jumaw nayamp chic sarnakerïtajja, jumätaw nayan alcatañajjajja,\njumampiw wali sum parlt'asïyätan; cusisisaw jakenac taypin Diosan utapar saräyätan.\nNayasti Diosaruquiw art'asï; Tatitusti khespiyitaniwa.\nJayp'usa, willjtasa, chicürusa, jacht'asisaw jupar yatiyasï. Diosasti mayisitajjarojj ist'aniwa.\nNuwasïwinacan imitani, jacañajj khespiyani, uñisirinacajjajj waljanïcchi ucasa.\nWiñay jaquir Diosaw ist'itu, jupanacarusti aynacht'ayaniwa, janiw sarnakäwinacap chekachasiñ munapquiti, janiraquiw Diosarus ajjsarapquiti.\nMasinacapataquejj amparanacap loktapjje, jupanac pur arusjäwi luratanac t'unantapjje.\nArunacapajj liq'it sipan juc'amp koñawa, amuyunacapasti nuwasiñ amuyunacawa, arsutanacapajj aceitet sipan juc'amp koñawa, ucanacasti ari espadanacar uñtatawa.\nDiosajjay, jumaw jupanacarojj jakontäta, jan uñantcay mic'ay mankharu. C'ari jakenacampi, jiwayir jakenacampejj janiw jacañapat chicats phokhapcaniti. Nayasti jumaruquiw take chuymamp alcatsma.


Alcalde municipal Escoma tuqinkiriw mä chhijin jiwawayi | Radio San Gabriel\nSisaniwjan mä chhijiw utjawayi\nViernes, Abril 20, 2018 - 10:46\nWasuru tunka llatunkani urunakakipana aka qasawi (abril) phaxsinx mä chhijiw utjawayi, ukasti Sisasani lumawjakis uka tuqinwa utjawayi. Uka chhijinx mä autuw niya phisqha tunka metros ukch’aru Escoma markata La Paz markakama jutañakisa uka thakhiwjana qurumt’awayatayna.\nAka chhijinx pani jiwatanakata yatiyawayapxi. Ukatsti transito uksankirinakax uka jiwatanakatx maynisti Alcalde Municipal de Escoma ukhamatapa yatiyapxi. Jiwatanakan sutinakapax akhamawa; Natalio Chino Mejía ukhamaraki Wilson Lima Quispe, aka qhiphirix autu apnaqirichispaya ukham qhananchapxi. Ukatx mayni usuchjata kunay utjchispa jupasti Eusebio Aliaga Condori satachispaya ukham kun yatiyawayapxi. Jupa usuchjatax qullayasiñ uta Hospital del Norte tuqin jikxatasi.\nJichhax transito uksankirinakax qhananchapxiwa, yatxatasiskiw kunjamatsa ukhama chhijix utjawaypacha. Transito uksankirinakax tantiyap`xiw inasa uka autu apnaqirix wali t’ijchispana ukat ukham chhijiru purchispa.


20. Chiqapa aka uraqi pacha yatiñanaka ukata markanakana yatiñanakapa ch’amanchañataki - Acuerdo Nacional\n20. Chiqapa aka uraqi pacha yatiñanaka ukata markanakana yatiñanakapa ch’amanchañataki\nPerú marka pachana taqi chiqana uka ciencia y tecnología sutinchata yatiñanakawa apnaqasiskarakini, ukhamata jaqinakana taqi kuna lurañataki yatiñanakasa amparanakapankañapataki, markanakana yänakapasa chiqaparu apnaqasiñapataki, empresa mayachäwinakasa juk’ampi ch’amanchasiñapataki. Uka yatxatäwinaka tuqita lurtäwinakasa aliqata chiqaparu amuynuqasa uñanuqt’atarakiniwa. Ukampinsa sapa mayni yatxatäwinakana irnaqt’irinakana qillqt’atanakapasa suma yäqatarakiniwa, jupanakasti Estado taypita jawsthapt’asina chhijllt’atarakiniwa, wakisiri amtäwinakasa uka pachparakiwa jajlljt’asiskarakini.\n(a) Yatxatäwinakaru wayusiri jilata kullakanakarusa, uka yatxatäwinaka wali khusa ch’amancht’añataki wakisiri yänaka alañatakisa, ukhamaraki yatxatasa machaqa yatiñanaka uñstayirinakatakisa qullqisa Estado taypita churataskarakiniwa, ukatakixa qullqi irañanaka sartayañataki ukhamaraki yaqha tuqinakata qullqi thaqt’äwinakasa suma arusthapisa wakicht’ataskarakiniwa.\n(ch) Jach’a yatiña utanakansa, yaqha yatxatäwinaka ch’amanchiri mayachäwinakansa, empresa taypinakansa ciencia y tecnología sutinchata yatiñakawa k’atampi kunayma amtäwinaka taypita aptasiskarakini.\n(h) Perú marka pachana jach’a empresanaka taypina wali qullqi wawachayañanaka utjañapatakixa wali sinti yatiñani jilata kullakanakaruwa jawsthapisa suma juk’ampi yatxatäwinakaru mantañanakapataki yanapt’asiskarakini.\n(i) Perú marka pachana taqi chiqa suyunaka markanakapana kunaymana luräwinakaru, jaqinakaru, ukhamaraki pachamamaru suma ch’amanchañanakatakixa wakisiri amtáwinakawa wakicht’ataskarakini.\n(k) Taqi markachirinakaru, chiqanxa wayna tawaqunakaru ukata jisk’a yuqalla imilla wawanakaru, suma taqi kunasa chuymanakapata apsusa lurtäwinakapa, yant’äwi kankañampi lurtäwinakapa, chiqapa kankaña tuqita lup’iñanakapa ukhamaraki pachamamaru yäqañanakapa ukata yatiyaña yänaka taypita yatiyäwinaka wakicht’äwinakapa, taqi ukhama amuyt’äwinakawa suma nayraru sartayataskarakiniwa.


Jumax Yakayak jamach�in pacha yatiyir�tap yatiy�tati�\n¿SABÍAS QUE EL PÁJARO CARPINTERO EN LA CULTURA AYMARA ES SÍMBOLO DEL PRONÓSTICO DE TIEMPO Y PREDICCIÓN?\nJakayak jamach�ix (pájaro Carpintero) Familia Pícidos orden de los Piciformes uka tamankiriwa, niya pä patak kastanakaw samitsipans jach�a jisk�a tansatsipans utji. Sutipas, samipas mäwjat mawjaruw mayjt�araki.\nSutipa (etimología de su nombre)\nAka jamach�ix yak�yak�yak� sasaw alwas, urus ukjamaraki jayp�us jawir thiyanakana, ch�utu patxanakan wäli warari; ukataw achachil awichanakax YAKAYAKA sutiñchapxatayna.\nNiya q�illu ch�ikhükaspas ukjamawa, taqpach phuyunakapax q�illump niy ch�ikhump kittatawa. Surupasti jach�pach ch�iyararakiwa, p�iqi qhipäxapanx mä jisk�a wila-chupik saminiwa; kayunakapas, sillunakapas ch�iyar qhana k�awunakawa. Ukampis jasakiw pirqanakar jalkatas jat�thapisi, janiw jasak jalaqtkaspati.\nKawkins jaki 'hábitat'\nSuni pata pampana, qhirwanakan ukjamaraki junt�u uraqinakan kawkjanti jawiranakax utjki ukawjanakan utjasiriwa, Ukjamarus janiw jach�a tans jamach�ikiti jan ukasti tantiypach tansakiwa.\nQhawqhs k�awni 'incubación de huevo'\nMaran maykutikiw k�awni, jawiranakan jupan surupamp p�iysut p�iyanakar tapacht�asisina. K�awnapasti payakiwa, janq�u saminakani, janirakiw jach�anakäkisa jisk�pachanakakiwa.\nKuns manq�asi 'alimentación'\nYakayakax uraq manqhan kunayman utjasir jach� jisk�a laq�unak manq�asi, jach�a ch�iyar ari surupampiw may waysusin jank�ak sajsantaraki. Yaqhippachanakax t�ula ukjamaraki pastunakan jathanakaps manq�asirakiwa.\nKunjams jalnaqi 'vuelo'\nyaqha jamach�inakatsipans mayjaw jali, uñch�ukiripatakix uma qhullch�umïkaspas ukjamaw uñjasi, jan ukax saraksnawa: patan manqhan jali, janiw yaqha jamach�inakjam aliqaq jalkiti. Ukat janirakiw añch alayäms jalkarakiti.\nAychapax qullarakiwa 'medicina'\nYakayak aychax wali qullawa: kayu usutaki (reumatismo), p�iqi muyutaki, wila sirkhunakataki (várices) ukjamaraki katja usunakataki (enfermedades de la naturaleza) yaqha usunakampitaki. Aychap manq�antasax jank�akiw usunakat waliptxañ sapxiw yatxatatanakaxa.\nPacha qhanañchiri 'indicador del tiempo'\nYakayakax pach qhanañchañs yatirakiwa. Thaya urüñapatakixa, alwatanakax willka tata jalski ukjax k�ar�k�ar�k�ar� sasaw walja pachanak niy ukjat niy ukjat ch�utu patxanakan sayt�asisa, jawir thiyanakan sayt�asis alaxpach uñtas k�arariñ yati.\nAka jamach�ix kun uñjasas jank�akiw yatiyaraki. Kunapachati tiwularus, anurus, titi phisirus, jan ukax yaqha jan uñt�at uywanakarus uñji ukapachax wäl warari, yak�yak�yak� sasa, yaqhippachax uks aks jan samart�as jalnaqi. Ukax sañ muniwa: �uywanakaw ukjanakan sarnaqi, amuyasipxam sapxistuwa�.\nQhiñchha/wati 'símbolo de predición de mal augurio'\nKunapachati uta pirqanak p�iyski ukjax jan waliwa, mä wilamasi jiwañapatakiw sapxiwa, yaqhipanakax jaqimp k�arintayasiñatakiw sapxarakiwa, yaqhipanakasti jayar sarxañatakiw sapxarakiwa.\nKunapachati, mayni wila masisas usuntat jikxataski ukjax akatjamat uta jak�ar jalnuqasin jank�akiw uraq manqhar surup mä qhawqha pachanak chhuqt�i, ukax usut wilamasi jiwañapatakiwa.\nJichhapachanakan janikiw añchäxiti �peligro de extinción�\nYaqhawjanakan yakayak jamach�ix janikiw añch utjxiti, pachaw sapürunjam mayjt�aski ukjamatjamaw juk�akïxi, mañq�añanakapas janikiw utjxiti. Yaqhippachax pakarakiw may katjasin manq�antxi, ukat phisitunakas, tiwulas manq�antakirakiwa; jaqis qalamp jaqt�asin jiwayxakirakiwa�\nPacha yatiyirinakat yatxatt�añax wali askiwa, ukjamarus kunanakati pachamama uraqisan utjki ukanakat yatipxañanakasa. Uywanakas, jamach�inakas sum pachatuqita, jakäwisats yatiyapxistuxa; ukax jiwasan amuyasiñatakiwa, jan walinakar jan puriskañataki.\n¡Markachirinaka, jamach�inakaru, uywanakar jiwayañax janiw askïkiti, jupanakax jiwasjam jakäwinipxarakiwa!\nJilïr jila kullakanakar jiskxatt�ata\nIsaac Salgado Condori, 57 marani (provincia Pacajes)\nRebeca de Salgado, 78 marani (provincia Pacajes)\nFelipa vda. de Choque, 79 marani (provincia Pacajes)\nDionicio Salgado Chino, 82 marani (+) (provincia Pacajes)


Chapare uraq jark'antapxani, utat utw usutanak jikxatañatak sartapxani\nArturo Murillo, Marka Apnaqañ P'iqichiri (BTV)\nQucha Pampanx, Chapare uraq jark’antapxani, utat utw usutanak jikxatañatak sartapxani, ukhamw jichhürux Arturo Murillox yatiyawiyi, jupax Marka Apnaqañ Kamanarakiwa. Qullañ P’iqichirinakamp palla pallanakamp jach’unakampiw jupax tantachasiwiyi, ukatatw ukham yatiyawiyaraki. K’añaskunakarux janiw yaqha provincianakar sarayatäkaniti, ukhamat Qucha Pampampin Santa Cruzampinx usutanakax jan juk’amp jilxattkaniti sasaw arsuwiyi.\n“Chaparenx sartatäniwa. Palla pallanakampiw aruskipatäni, qullirinakampi. Utat utw Qucha Pampa ch’umi uraqinx (usutanak) jikxatañatak sartapxäxa. Jark’antasax janiw jaqit armasipkäti, janiw ukham sañ munkiti (…) Jiwasax khithinakati chhijir purirjamäpki jupanakaruw jikxatapxañaja, jan jiwapxañapatakiw uñjapxäxa, utjäwinakapankirinakarus ukhamaraki” sasaw sawiyi.\nChapare uraqin usutanakan jilxattatapatw Murillox arsuwiyi, Qucha Pamppachanx uka uraqinw 35% usutax jikxatasi, 45% jiwataw ukankirinakaraki sasaw sawiyi.\nVilla Tunari qullañ utarux COVID-19 usuninakar uñjañatakiw qullañ yänakax puriyatäni, ukhamat usutanakax Qucha Pampan jan phuqharkaniti sasaw Murillox arsuwiyi.\n“Nayraqatax, janiw yaqha provincianakarux jaq’i q’ipt’at k’añaskunakax sarayatäkaniti. Jank’akiw usutanakax jikxatatäni (…) Villa Tunari jach’a qullañ utanx kunas munasi uk yatiñatakix (Yercin) Mamani qullirimpiw aruskipawiyapxtha (SEDES irpiri), yänakast puriyatäniwa” sasaw Murillox arsuwiyi.\nQucha Pampanx irpirinakax janiw chikt’at irnaqapkiti; ukhamïpanx jupanakax chikt’at irnaqapxaspa ukaw munata, ukhamat COVID-19 usux jan juk’amp saratatkaspati sasaw sawiyi./RAR


Bible in one year - Aymara Bible 1997 - May 10\n1. Davidasti ucatjja jaltawayjjaraquïnwa; Adulam sat puturuw imantasjjaraquïna. Cunapachatejj jilanacapas, uqhamarac take familianacapasa ucanac yatipjjäna ucapachajj jupan ucaruw sarapjjäna.\n2. Uqhamaraquiw take t'akhesiyata jakenacasa, manuninacasa, uqhamarac qhitinacatejj jan cunampisa take chuymäpcäna uca jakenacasa Davidampiw mayachasjjapjjäna. Davidasti jupanacan capitanaparaquïnwa. Jupampi chica sarnaker jakenacasti niya pusi pataca jakenacjamänwa.\n3. Uca chekatsti Davidajj Moab tokena, Mizpa sisqui uca chekaruw sarjjäna. Ucat Moab oraken reyiparojj saraquïnwa: “Achict'assmawa, awquejjasa, taycajjasa acaru jumanacampi chica kheparañapataqui, cuntejj Diosajj nayampi lurcani uca yatiñajjcama” sasa.\n4. Uqhamaw Davidajj awquiparu, taycaparojj Moab reyin ucaru irpjjäna. Jupanacasti jupampiw jacapjjaraquïna; Davidajj imantascäna take uca urunacana.\n5. Ucatsti Gad profetajj Davidarojj aqham suma arunac churaraquïna: “Jan aca imantasiñ chekaru kheparamti. Judá orake tokeru sarjjam” sasa. Uqhamaw Davidajj sarawayjjäna, ucatsti Haret sisqui uca ch'umiruw purïna.\n6. Saúl reyisti Gabaa sisqui uca chekancascänwa, kollana tamarisco ali c'uchuna kont'ata, lanzapasa ayt'ata, take jilïri oficialanacapampi muyuntata. Cunapachatejj Davidampiru, jakenacapampiru jicjjatapjjatapa yatisinsti,\n7. uca oficialanacaparojj sänwa: —Benjamín tribut jutiri jakenaca, ist'apjjeta: ¿Jumanacasti amuyapjjtati, Isaí jaken yokapajj jumanacaru churapjjätamti orakenaca, uva yapunaca, uqhamarac take jumanacarusa comandanteta, uqhamarac capitanata utt'ayañapa?\n8. Take jumanacasti naya contraw jan wali amtapjjtajja, janiw jumanacatjja maynisa nayarojj yatiyquituti, wawajjajj Isaí jaken yokapampi arust'asitapjja; janiw jumanacatjja maynis nayatjja llaquisquiti. Jumanacatjja janiraquiw maynisa nayarojj yatiyquituti, yokajjajj yanapirejjaru naya contra tucuyatapatjja, nayaru nuwjañataqui waquichasitapatsa, cunjämatejj jichhajj waquichasisqui uqhama —sasa.\n9. Uqhamasti Doeg sat edomita jakejja, qhititejj Saúl reyin esclavonacapan capitanapäcän ucajja sartasin Saúl reyirojj sänwa: —Nayaw uñjta Isaí jaken yokaparojja, Nob sata orakeru Ahimelec sacerdotempi jiquisir sarasquiri. Uca sacerdotesti Ahitob jaken yokaparaquiwa.\n10. Ahimelec sacerdotesti Tatituruw Davidjjatjja jisct'asiraquïna. Ucatsti churaraquiwa mank'añanaca uqhamaraqui Goliat filisteo jaken espadapsa churaraqui —sasa.\n11. Uqhamasti reyejj Ahimelec sacerdoteru, Nob marcan utjiri take sacerdotenacapampiruw jawsayani, qhitinacatejj uca Ahimelec sacerdoten familianacapäcänjja ucanacamppacharu. Cunapachatejj reyin nayrakataparu takeni purinipjjän ucqhasti,\n12. Saúl reyejj Ahimelec sacerdoterojj sänwa: —Ahitob jaken yokapa, wali ist'ita —sasa. —Juma nayrakatanctwa jach'a munañani rey —sasaw Ahimelec sacerdotejj saraquïna.\n13. Saúl reyejj jisct'araquïnwa: —¿Cunatsa jumampi, Isaí jaken yokapampejj naya contra jan wal amtapjjta? Jumasti t'ant'ampi, mä espadampwa churatätajja, uqhamarac Diosarusa jisct'atätajja David toketjja, naya contra sayt'añapataqui, ucatsti nayaru muyuntasa catjañataqui, cunjämtejj jichhajj lurqui uqhama.\n14. Ucat Ahimelec sacerdotejj reyirojj saraquïnwa: —¿Juma jach'a munañan reyin take oficialanacamatsti cawquïriraqui, Davidjam cheka chuymanisti, uqhamarusa jupajja juma jach'a munañani reyin tollkaparaquiwa, reyin guardiapan jilïriparaqui, uqhamarac palacionsa wali jach'a jach'añchäwi catokeriraquejja?\n15. ¿Jichhaquiti nayajj Diosaru Davidjjatsti jisct'aststi? Janiw cunas uca toketjja utjquiti. Uca laycu jach'a munañan reyejja jan cunsa aca sirvirip contrajj lurpati, ni familianacapa contrasa, sirvirimajj janiw cunsa aca tokenacatjja ni juc'sa, ni waljsa yatquiti uca laycu.\n16. Ucampisa reyejj sascaquïnwa: —¡Ahimelec, suma yatisim. Jumasa, take familianacamasa, chekpachansa jiwarapjjätawa! —sasa.\n17. Ucatsti janc'aquiw reyejj jupan guardiaparojj ordenaraquïna: —¡Tatitun sacerdotenacaparojj jiwarayapjjam! Jupanacasa Davidampïpjjaraquiquiwa. Jupan jaltascatap yatcasinsa, janiw jupanacajj nayarojj yatiyapquituti —sasa. Ucampisa reyin guardiapajj janiw Tatitun sacerdotenacap contrajj ampar aytañ munapcänti.\n18. Ucatwa reyejj edomita Doeg sat jakeruw ordenaraquïna: —¡Juma jiwarayam! —sasa. Uqhamasti Doeg sat jakejj sacerdotenacar catuntasinjja, quimsakallko tunca pheskani jakenacwa jiwarayäna. Jupanacasti efod sat linot lurat isimpi ist'atcamaquïpjjänwa.\n19. Ucatsti janc'aquiw Nob sisqui uca marcaru mantapjjäna. Uca marcasti sacerdotenacan marcapänwa. Ucansti espadampiw chachanacsa, warminacsa, wawanacsa, asu wawanacsa jiwarayapjjäna. Uqhamaraquiw vacanacsa, asnonacsa, ovejanacsa jiwarayapjjaraquiquïna.\n20. Ucampisa Ahimelec sacerdoten wawanacapatjja mayni Abiatar sat sutini yokapawa jaltjjäna, cawqhanccäntejj Davidajj ucacamaw puriraquïna.\n21. Ucansti yatiyaraquïnwa, Saúl reyin Tatitun sacerdotenacaparu jiwarayatapa.\n22. Davidasti saraquïnwa: —Nayajj yatïyätwa qhä urojja, cunapachatejj Doeg jakejj ucanccäna ucqha, jupajj reyirojj yatiyaniwa, sasa. Nayaw juchanïtjja takpacha familiaman jiwarañapataquejja.\n23. Ucampisa nayampi chica acar kheparam, janiraqui ajjsaramti, jumar jiwayañ munirejja, nayarojj jiwayaraquitpan. Uqhamajj nayampi chicajj janiw cunas camachcätamti.\n1. Mä urusti filisteo jakenacajj Keila marcaruw nuwantapjjäna, ucatsti ucqha jawk'sut trigo lunthatawayapjjaraquïna. Cunapachatejj Davidaru uca yatiyapjjän ucapachasti,\n2. jupajj sarasin Tatituruw uca toket jisct'asïna, aqham sasa: —Tata, ¿munasmati nayan filisteonac contra nuwasiri sarañajj-jja? Tatitusti saraquïnwa: —Jïsa, sarascaquim, Keila marcarusti khespiyaraquim —sasa.\n3. Ucampisa Davidan jakenacapajj sapjjaraquïnwa: —Aca Judá orakenccasinsa wali ajjsarayastanjja, ¡cunjäpunejj ajjsarayaschiñäni Keila marcar filisteonacampi nuwasiri sarcañäni ucqhajja! —sasa.\n4. Uqhamasti Davidajj wasitatwa Tatiturojj jisct'asiscaquïna, Tatitusti saraquïnwa: —Jumajj sarascaquim Keila marcaru, nayaw amparamaru filisteonacjja catuyascäma —sasa.\n5. Uqhamasti Davidampi, jakenacapampejj Keila marca tokeruw sarapjjäna. Ucansti filisteonacampiw nuwasipjjaraquïna. Ucatsti k'alwa atipjapjjäna, uqhamarac uywanacapsa catuntasipjjaraquïna. Uqhamatwa Davidajj Keila marcaru khespiyäna uqhamarac ucan jaquiri jakenacarusa.\n6. Ucañcamasti Ahimelec sacerdoten Abiatar yokapajja jaltjjaraquitaynawa Davidampi Keila marcana jiquisiñataqui, jupasti efod isi apasiraquitayna.\n7. Mä toketsti Saúl reyirojj yatiyapjjaraquïnwa, Davidajj Keila marcancascatapa. Ucat reyejj chuymapan saraquïnwa: “Diosajj jichhajj amparajjaruw catuyitu. Marcaru mantanisinsti, pachpa marcan jach'a puncunacapampi jist'antataw kheparani” sasa.\n8. Ucatsti Saúl reyejj take ejercitopa jawsaniñataquiw qhitaraquïna Keila marcaru sarapjjañapataqui, ucan Davidaru, jakenacapampiru muyuntasin caturañataqui.\n9. Ucampisa, Davidajj Saúl reyin uqham nuwantaña amtatap yatisinjja, Abiatar sacerdoterusti efod isip mayiraquïna aptaniñapataqui, ucat Tatituru jisct'añataqui.\n10. Davidasti saraquïnwa: —Tatitu, Israelan Diosapa, aca sirvirimajj yatiwa Saúl reyejj Keila marcaru jutañ amtascatapa, ucatsti naya laycu aca marcaru t'unjañataqui.\n11. ¿Saúl reyisti jutapunpachäniti nayar thakeri, cunjämatejj nayajj ist'ta uqhamarjamajja? ¿Keila marcan utjir jakenacasti nayarojj catuyapjjpachïtaniti? ¡Tatitu, Israelan Diosapa, aca sirvirimasti achict'astamwa yatiyañamataqui! —sasa. Tatitusti saraquïnwa: —Saúl reyejj jutapuniniwa —sasa.\n12. Ucat Davidajj jisct'ascaquïnwa: —¿Keila marcan utjir jakenacasti, nayarusa, uqhamarac jakenacajjarusa, Saúl reyin amparaparojj catuyapjjetaniti? —sasa. Tatitusti saraquïnwa: —Jïsa, catuyapjjätamwa —sasa.\n13. Uqhamasti Davidampi, jakenacapampijj, niya sojjta patacanïpjjänwa, Keila marcat mistuwayasinsti jan cawcsaru sarañ amtasaquiw sarjjapjjäna. Saúl reyisti Davidan Keila marcat jaltjjatap yatisinjja, janiw cunsa lurcjjaraquïnti, arctañataquejja.\n14. Uqhamaw Davidajj Zif sisqui uca wasara kollu chekana jacañataqui kheparäna. Ucansti mä imantasiñanacaw utjaraquïna, Saúl reyejj sapüru thakcchïnsa, ucampisa Tatitojj janiw amparaparu catuycänti.\n15. Ucampisa Davidajj Saúl reyirojj ajjsaränwa, jiwayaña amtäwimpi mistunitap laycu. Ucatwa Hores sisqui uca chekaru kheparäna, Zif sisqui uca wasarana.\n16. Mä urusti Saúl reyin Jonatán yokapasti, Davidar uñjiriw saräna, Hores chekaru, uqhamarac chuymacht'iri, ch'amacht'iriraqui, Diosaru confiasiñapataqui.\n17. Saraquïnwa: —Jan ajjsaramti. Saúl rey awquejjasti janiw jicjjatcätamti. Jumasti mä urojj Israelan reyipaw tucüta. Nayasti juman jac'amancaraquïwa, sullca reyïquiristsa uqhama. Acsti, Saúl rey awquejjasti yatiraquiwa.\n18. Uqhamasti panpachaniw mä amtäwi lurapjjäna, Tatitun nayrakatapana. Uca khepatsti Jonatanajj utaparuw cuttanjjäna. Davidasti Hores sisqui uca chekaruw kheparjjaraquïna.\n19. Ucampisa Zif chekan utjiri jakenacajj Gabaa sisqui uca chekaruw sarapjjäna Saúl reyimpi parlañataqui, sapjjaraquïnwa: —Davidajj nanacan orakejjan imantatäsquiwa, Hores tokena, Haquila sisqui uca kolluna, cawquïri imantasiñanacatejj aynach wasar token utjqui ucana.\n20. Uqhamasti cunapachatejj juma jach'a munañan reyejj jutañ munäta, ucqhajj jutascaquim. Nanacasti catuyapjjämawa —sasa.\n21. Saúl reyisti saraquïnwa: —¡Diosajj jumanacar bendispan nayat qhuyapt'ayasipjjatamata! —sasa.\n22. —Jichhajj achict'asipjjsmawa, sarapjjam, wali suma yatjjatapjjam cawqhansa jicjjatasi, qhitiraquisa uñjatayna ucanaca. Jupasti wali sallkawa —sasaw sapjjaraquitu.\n23. Cawquïri imantasiñanacarutejj imantasqui ucanacsti wali suma uñakanipjjam; nayan ucaru yatiyiri cuttanipjjam, cawqhancquitejj ucjja sum yatjjatasa. Ucat nayajj jumanacampi chicaw sarä. Chekpachapuni uca chekancchejja, nayasti c'uchut c'uchu thaksü take uca Judá orakjja, uqhamarac take jakenac taypsa.\n24. Zif chekan utjiri jakenacasti Saúl reyin ucatjja mä suma arumpi mayt'asisaw marcaparu cuttawayjjapjjäna. Davidampi jakenacapampisti Maón sisqui uca wasarancasipcaraquïnwa, cawquïri pampatejj wasarat aynacha token utjcän ucawjana.\n25. Saúl reyisti jakenacapampiw thakerejj sarapjjaraquïna. Davidarusti Saúl reyin thakascatapjja yatiyapjjaraquïnwa. Ucat jupajj uca Maón wasarana karka tokeruw sarakanjjäna. Reyisti uca yatisinjja, Maón wasara tokeruw jutaraquïna, Davidaru arctanisa.\n26. Kollunjama maysa tokwa Saúl reyimpi jakenacapampejj jutantapjjäna. Maysa toksti Davidampi jakenacapampiraquiw janc'aqui sarapjjaraquïna, Saúl reyit jayarst'añataqui. Cunapachatejj Saúl reyimpi jakenacapampejj Davidaru niya muyuntjjapjjäna catuntjjañataqui,\n27. ucapachaw mä qhitajj Saúl reyin ucar aqham sasa purinïna: “Jach'a munañani rey, janc'aqui cuttjjam. Filisteo jakenacaw marcasaru mantanipjje” sasa.\n28. Uqhamasti Saúl reyejj Davidar arctañ apanucusinsti janc'aquiw filisteonacampi nuwasiñataqui cuttawayjjäna. Ucatwa uca chekajj “Jaljtañ Karka” satajja.\n29. Uca chekatsti, Davidajj En-gadi sat chekana mä imantasiñaru jaquiriw sarjjäna.\n6. Arumthapirojj anunacjam wajasisaw cutt'anipjje, marcansti ucsar acsaruw muytapjje:\n7. lacanacapat jupok ulthusiyapjje, lajjranacapajj espadanacar uñtatawa: “Janiw qhitis ist'quistaniti” sapjjewa.\n8. Jumasti, Tatay, jupanacat larustawa, juchaninacat phiscastawa.\n9. Diosajjay, juman imataw sarnakascta, jumaw ch'amañchirejjätajja, imirejjätasa.\n10. Nayar munasir Diosajj jicjjatitaniwa; uñisirejjan aynacht'atap uñjayitani.\n11. Diosajjay, jupanacat jan qhuyapayasimti, marcajjan ucjjat jan armasiñapataqui; jupanacarojj ch'amamampiy ananucum, mä p'enk aynacht'ayaraquim. ¡Tatay, jumaw nanacar arjjatirïtajja!\n12. Take arsutanacapampiw juch lurapjje, jach'a jach'a tucuñapar chincatatäpjjpan, c'ari juramentonacamp chinuntayasipjjpan.\n13. K'apisiñamajj jupanacar tucjpan, jupanacajj jiwarapjjpan, Jacobon marcapar Diosan apnakatap yatipjjpan, acapach tucuscam apnakerïtap yatipjjaracpan.\n14. [14-15] Arumthapirojj anunacjam wajasisaw cutinipjjani, marcansti mank'a thakasaw muytapjjani, jan jicjjatirjamäjjasasti anunacjamaw awullipjjani.\n16. Nayasti willjtaw jumarojj k'ochüma, munasiñamampita, ch'amamampit yatiyä. Jumaw nayan arjjatirejjätajja, jumaw llaquisiñajjan imantasiñajjätajja.\n17. Diosajjay, jumaruw k'ochunac k'ochüma, jumaw nayan imantasiñajjätajja, nayan arjjatirëjjätasa; ¡jumaw nayar munasir Diosätajja!\n1. Jakejj chuymapanjja cunanac lurañataquis amtaquiwa, ucampis Tatituw munañani uca amtäwiru phokhasiñapataquisa jan phokhasiñapataquisa.\n2. Jaketaquejj cunanac luratapasa walicjamaquiwa, ucampis Tatitojj yatiwa amtäwinacapajj waliti jan ucajj janicha ucjja.\n1. Cunapachatejj take cuna kalltcäna ucqhajja, Arojj utjapunïnwa; qhä Arusti Diosampïnwa, uca Arusti Diosänwa.\n2. Kalltanjja jupajj Diosampïnwa.\n3. Jupa tokew Diosajj take cuns luri, jan jupampejj janiw cuna luratas utjquiti.\n4. Jacañajj jupanwa utjäna, aca jacañasti jakenacan khanapänwa.\n5. Aca khanasti khantiwa ch'amac taypina, ch'amacasti janiw khanarojj jiwt'ayañatac ch'amanïcänti.\n6. Mä chachaw utjäna Diosan qhitanita, Juan sutini.\n7. Jupasti testigjama khanat parliriw jutäna, cuntejj jupajj parlcäna uca toke takeni iyawsapjjañapataqui.\n8. Juanajj janiw khanäcänti; jan ucasti mä testigjama uca khanat parlañapatac qhitanitaquïnwa.\n9. Take jakenacar khant'qui uca chekpach khanawa acapacharojj purisincäna.\n10. Qhä Arusti aca orakencänwa; Diosasti aca orakerojj jupa tokew luri, orakenquirinacasti juparojj janiw uñt'cänti.\n11. Jupajj quipca orakeparuw juti, ucampis jupanquirinacajj janiw catokapcänti.\n12. Ucampis juparu catokapqui iyawsapcaraqui ucanacarusti munañanïñwa churi Diosan wawanacapa tucupjjañapataqui.\n13. Ucanacasti janiw janchit nacit wawanacjamäquiti, ni jaken munañapat nacit wawanacjamäquisa, jan ucasti Diosat nacit wawanacäpjjewa.\n14. Qhä Arusti janchiruw tucu, jiwasanac taypinwa jacaraquïna. Jiwasanacajj uñjtanwa jach'a cancañapa, uca jach'a cancañasti alajjpach Awquin mä sap Yokapan jach'a cancañapänwa, munasiñampi asquimpi phokhantataraqui.\n15. Juanasti jupatwa parläna: “Acapï cawquïrittejj parlcäyäta: ‘Nayan khepajj jutqui ucajj nayatjja juc'amp nayrïriwa, utjapunïnwa janïr nayajj utjcäyät ucqhatpacha’ ” sasa.\n16. Takeniw jach'a kamir cancañapatjja catoktanjja, bendicionat bendicionjjaru.\n17. Moisés tokew leyejj churatäna, ucampis munasiñajj uqhamarac cheka arunacas Jesucristo tokew juti.\n18. Janiw cunapachas Diosarojj qhitis uñjquiti, ucampis mä sapa Yokapa, cawquïritejj Awquipa jac'ana kont'atäquis ucawa uñt'ayistu cunjamäquitejj Diosajj ucjja.\n19. Jerusalenanquir judionacajj qhitapjjänwa sacerdotenacampiru levitanacampiru Juanan ucaru, qhitïpachasa uc jisct'añataqui.\n20. Jupasti arsusïnwa, khanpacha: —Janiw nayajj Cristöcti —sasa.\n21. Ucjjarusti wasitampiwa jisct'apjjäna: —Uqhamasti ¿qhitïtasa? ¿Elías profetätati? —sasa. Juanasti saraquïnwa —Janiw ucäctsa —sasa. Ucjjarusti jisct'apjjaraquïnwa: —Uqhamasti ¿qhä profeta jutañapäqui ucätati? —sasa. Juanasti sänwa: —Janiw ucäctsa —sasa.\n22. Ucjjarusti sapjjaraquïnwa: —Uqhamasti, ¿qhitïtasa? Yatiyapjjañajjawa qhitanipquitu ucanacarojja. ¿Camsapjjetasmasa juma pachpatjja? —sasa.\n23. Juanasti saraquïnwa: —Nayajj mä arütwa wasaran art'iri: ‘Chekaptayapjjam Tatitun thaquipa’ sasa, cunjämtï Isaías profetajj arscäna uqhamarjama.\n24. Juanaru jisct'irinacajj fariseonacan qhitatänwa.\n25. Juanarusti jisct'apjjaraquïnwa: —Uqhamasti jan Cristöcstajja, ni Eliasäcaractasa, ni qhä profetäcaracsta ucajja, ¿cunatsa bautistajja? —sasa.\n26. Juanasti saraquïnwa: —Nayajj umampiw bautista, ucampis jumanac taypinjja mayniw utji, ucarusti janiw uñt'apctati.\n27. Jupajj nayat nayräcchi ucasa, nayan khepajjwa juti. Nayajj janiw asquïcti ni wisqhu t'isnup jararañataquisa —sasa.\n28. Take acanacajj pasänwa; Betábara sat chekana, ucasti Jordán jawirat inti jalsu tokencänwa, cawqhantejj Juanajj bautiscäna ucqhana.


Lucas 24 - Holy Bible [Aymara Bible 1997] - (Luc 24)\nSemana kallta urunsti, warminacajj wali albawa sepulturar sarapjjäna suma k'apquir kollanacas apt'ata, uqhamaraquiw mayni warminacajj jupanacamp chica sarapjjaraquïna.\nPurisinsti, sepulturar atcatatäcän uca kal atekat jicjjatapjjäna.\nUcat mantapjje, ucampis Tatit Jesusan janchipjja janiw jicjjatapcänti.\nSustjatäsipcänwa janiw camacht'irjamäpcänsa. Uqhamäsquipanwa jupanac jac'an uñsti pani suma jank'ot ist'at chachanacajja.\nJupanacasti ajjsarañat orakeruw alintapjjäna. Uca chachanacasti sapjjewa: —¿Cunats jumanacajj jacasquirirojj jiwatanac taypinjj thakapjjta?\nJaniw acancjjeti, jactawayjjewa. Amtasipjjam, cunjämsa Galileancascäna ucqhajj parlapjjäyätamjja uca.\n‘Waquisiw Jaken Yokapan jucharar jakenacan amparaparu catuyatäñapajja, ch'accatatäñapasa, ucat quimsürut jactjjañaparaqui’ sasa.\nUcapachaw jupanacajj Jesusan arunacapat amtasipjjäna.\nSepulturat cuttjjasinsti, tunca mayan apostolonacaparu, uqhamarac mayninacarusa take acanac yatiyapjjäna.\nApostolonacar yatiyapcän ucanacasti acanacänwa: María Magdalena, Juana, Santiagon taycap María, uqhamarac yakha warminacampi.\nApostolonacataquisti cuntejj uca warminacajj parlcäna uca arunacajj lokhe cancañjamaw jupanacataquejj amuyasïna, ucatsti janiw iyawsapcänti.\nUcampis Pedrojj mistuwayasin, jalacamaw sepulturar jali; mankha uñantcän ucapachasti mä thiyar sábana apnokt'atac uñjäna, ucat utaparojj wali musphataw sarjjäna cunatejj pascatayna ucanac uñjasina.\nUca pachpa uruwa jupanacat paninejj Emaús sat mä marcaru sarasipcäna, ucasti Jerusalén marcatjj mä tunca mayan kilometronjamänwa.\nJupanacasti, take cuntejj pascatayna ucanacat parlasisaw sarasipcäna.\nUcatsti uqham jupanacajj parlasis uqhamarac ch'ajjwasa sarapquipanwa, Jesús pachpa jicjjati, ucat jupanacamp chica sarawayi.\nJupanacajj Jesusarojj uñjapchïnsa, ucampis janiw jupan qhitïtaps amuyapcataynati.\nUcapachaw Jesusajj jupanacar jisct'äna: —¿Cunjjats jumanacajj thac sarcasajj ch'ajjwapjjta? ¿Cunats llaquitäpjjta? —sasa.\nJupanacat mayni Cleofas satäcän ucajj juparojj sänwa: —Take jakew yatipjje cunatejj Jerusalenan aca urunacajj pasqui ucjja. ¿Juma sapaquit ucanccasin jan yatctajja? —sasa.\nUcapachaw Jesusajj jupanacarojj jisct'äna: —¿Cunarac pasisti? —sasa. Jupanacasti sapjjänwa: —Nazaretanquir Jesusajja wali ch'aman profetänwa, luräwinsa, arunsa Dios nayrakatana, uqhamarac jakenac nayrakatansa.\nUqhamaraquiw sacerdotenacan jilïrinacapampi, jiwasan autoridadanacasampejja jiwayañatac juchañchapjje, ucat juparojj ch'accatapjjaraqui.\nNanacajj suyt'apjjäyätwa, jupan Israel marcar khespiyañapa. Jichhasti, take ucanac pasatatsti niya quimsüröjjewa.\nNanacatjja yakhep warminacajj sustjapjjaraquituwa. Jupanacasti wali albatwa sepulturar sarapjjatayna,\nucatsti jupanacajj janiw janchipjj jicjjatapcataynati. Jutasinsti yatiyapjjetuwa: ‘Nanacajj angelanacaruw uñjapjjta, Jesusajj jacasquiwa siri’ sasa.\nUcjjaruw nanacat yakhepanacajj sepulturar sarapjjaraqui, ucanacasti cunjämtejj warminacajj sapqui uqham jicjjatapjjatayna, Jesusarusti janiw uñjapcataynati.\nUcapachaw Jesusajj jupanacarojj saraquïna: —¡Cunja jan amuyt'irïpjjaracta jumanacasti, kala chuymaninaca cunatarac profetanacan arsutanacapar jan iyawsapjjtasti!\n¿Janit Cristonjj take acanaca t'akhesiñapajj waquiscänjja janïra alajjpacharu aptatäcasinjja? —sasa.\nUcatwa amuyt'ayañ kallti jupa toket take kellkatanacajj parlqui ucanacata, Moisesan libropat kalltasina, profetanacan take kellkatanacapat yatjjatasa.\nCawquïr marcarutejj sarapcän uca marcar purisasti Jesusajj thac pasawayañ munascaquïnwa.\nJupanacasti kheparañapataquiw achict'apjjäna: —Nanacamp chica kheparam, niya jayp'uquëjjewa, niyaw arumt'jjani —sasa. Ucatwa Jesusajj jupanacamp chica kheparañataqui mantjjäna.\nCunapachatï mesan jupanacamp chica kont'ascäna ucqhajja, t'ant'a irtasin Diosaruw yuspagaräna, pachjasinsti jupanacaruw churäna.\nUcapachaw jupanacan nayranacapajj jist'artäna, khanpachawa Jesusarojj uñt'jjapjjäna. Ucampis jupajj chhaktawayjjänwa.\nUcat jupanaccama sasipjje: —¿Janit khanpacha chuymanacasajj nacquistänjja thac jiwasamp chic jutascäna, uqhamarac Kellkatanacat amuyt'ayasquistäna ucqhajja? —sasa.\nUcapachasti, janc'aquiw Jerusalenar cuttawayapjjäna, ucansti tunca mayani apostolonacaru uqhamaraqui mayninacampiruw jicjjatapjje.\nJupanacasti sapjjewa: —Chekapuniw Tatitojj jacatatjjatayna, Simonaruw uñstatayna —sasa.\nUcatwa jupanacajj cunatejj thaquinjj pascatayna uc yatiyapjjäna, uqhamarac cunjämsa Jesusarojj uñt'apjjatayna t'ant'a pachjcän ucapachajja.\nJupanacasti parlasipcaquïnwa take acanacatjja, uqhamaruw Jesusajj acatjamat jupanac taypir sayt'asi ucat jupanacar arunti: —Samarañajj jumanacampïpan —sasa.\nJupanacajj muspharataw wal sustjasipjjäna, mä ajays uñjapcaspa uqham amuyapjjäna.\nJesusasti jupanacarojj sänwa: —¿Cunatsa sustjatäpjjta? ¿Cunatsa chuymanacamanjj uca pächasiñanacamajj utjapjjtamjja?\nUñjjatapjjam amparanacajjsa uqhamarac cayunacajjsa, nayäsctwa. Llamct'apjjeta uqhamarac uñcatapjjeta, mä ajayojj janiw janchinïquisa, ni ch'aqhanïquisa, ucampis nayajj janiw uqhamäcti —sasa.\nAc sasinjja jupajj amparanacapampi cayunacapampwa uñacht'ayasi.\nUcampis jupanacajj cusisiñampit ajjsarapjjänwa janïraw iyawsapcänti, ucatsti Jesusajj jupanacarojj sänwa; —¿Acan cuna mank'añas utjapjjtamti? —sasa.\nUcat churapjjäna mä jisc'a chawlla cancampi, [uqhamarac mä juc'a misq'imp cuna].\nJupasti catokasinwa mank'antäna jupanac nayrakatana.\nUcjjaruw saraquïna: —Cunatejj nayamp lurasqui ucajj cunatejj jumanacampïsin sapcäyäsma ucawa: Phokhasiñapänwa take cunatejj naya toketjj kellkatäqui Moisesan leyipana, profetanacan libronacapana, uqhamarac Salmonacansa ucanacajja.\nUcapachaw Kellkatanacatjj jupanacarojj amuyt'ayäna.\nUcatsti saraquïnwa: —Aqham kellkatawa: Cristojj jiwaniwa, ucatsti quimsürut jiwatanac taypitjj jacatatani;\nsutipanaracwa take marcanacarojj parlasini, Jerusalenat kalltasina, aqham sasa: ‘Jan wali jacäwinacamatjja arrepientisipjjam juchanacamajj perdonatäñapataqui’ sasa.\nJumanacaw take acanacatjj testigonacäpjjtajja.\nYatipjjaraquim nayajj qhitanïwa cuntejj Awquejjajj ‘Churämaw’ sisquitu uca; jumanacasti aca Jerusalén marcan kheparapjjam, alajjpachat ch'amajj jutcani uc catokañcama —sasa.\nUcapachaw Jesusajj jupanacarojj irpi Betania marccama; jupasti amparanac aytasinwa jupanacarojj bendici.\nUcatsti bendiscasinwa jupanacatjja jithektawayjje, alajjpacharu aptatäjjänwa.\nJupanacasti yupaychasinjja wali cusisitaw Jerusalenar cutt'awayjjapjjäna.\nUcatsti Diosarojj templonjja yupaychasipcaquipunïnwa.


Efesios 1 | Online Bible | New World Translation\nKunayman bendicionanaka (3-7)\nCriston nayraqataparuw taqenir tantachthapisi (8-14)\nTiempopar “mä apnaqäwi” utjañapataki (10)\n“Espíritu santojj kuntï herenciat katoqkañäni ukan mä garantiapawa” (13, 14)\nPablojj Éfeso markankirinakan Tatitur confiyapjjatapatwa oracionan wal yuspäri (15-23)\n1 Naya Pablojja Diosan munañapatwa Cristo Jesusan apostolopätjja. Nayaw Éfeso markankiri santo jilatanakaru ukhamaraki Cristo Jesusan jan jitheqtir discipulonakapar qellqanipjjsma: 2 Dios Awkisana ukhamarak Tatit Jesucriston wali khuyapayasiñapasa* sumankañapasa jumanakampïpan. 3 Jesucristo Tatitusan Dios Awkipajj jachʼañchatäpan. Jupaw alajjpachanjja Cristomp mayakïpktan ukanakarojj kunayman bendicionanak churistu. 4 Jupaw Cristomp mayakïñasatakejj janïr akapachajj qalltkäna* ukhatpach ajllisistu, ukhamat jupar munasitasatjja,* santo jan juchani jupa nayraqatan uñstañasataki. 5 Juparakiw chuymapatsa munañapatsa Jesucristo taypejj wawanakapjam katoqatäñasatakejj janïräkipan ajllisistu, 6 ukhamat jaqenakajj wali khuyapayasirïtapat* Diosar jachʼañchapjjañapataki, jupajj munat Yoqap taypiw jachʼa khuyapayasiñamp uñjistu. 7 Juparakiw wali khuyapayasiñapatjja* Yoqapan wilap taypejj jiwasanakar juchat kutsuyistu,* ukhamat salvatäñasataki, mä arunjja juchanakasajj perdonatäñapataki. 8 Diosajj wali khuyapayasiñapatwa* taqe yatiñsa amuytʼasiñsa jilarkir churistu. 9 Juparakiw imantat amtap uñtʼayistu, uka imantat amtapjja kunjamtï jupajj munki ukarjamaw amtäna: 10 señalat tiempojj tukusjjani ukhajj mä apnaqäwi* utjañapataki, ukhamat Cristo nayraqataru taqenir tantachthapiñataki, mä arunjja alajjpachankirinakampiru aka oraqenkirinakampiru tantachthapiñataki. Jïsa, Diosajj Criston nayraqataparuw taqenir tantachthapini. 11 Nanakasti jupampejj mayakïpjjtwa, Diosaw jupamp chika herencia katoqañatakejj ajllisipjjetu. Diosajj taqe kunanaktï munañaparjam amtki ukanakjja phoqewa, ukatwa amtaparjamajj janïräkipan ajllisipjjetu, 12 ukhamat nanak taypi, khitinakatejj Cristor nayraqat suyapkta ukanak taypi, Diosajj adoratäñapataki ukhamaraki jachʼañchatäñapataki. 13 Jumanakajj cheqa arunaka, mä arunjja salvasiñ toqet suma yatiyäwinak istʼasinjja, ukhamarakiw Cristor suyapjjtajja. Jupar creyipjjta uka qhepatwa Diosajj churapjjämaw siskäna uka espíritu santompejj* Cristo taypi selljjatapjjtamjja. 14 Uka espíritu santojj kuntï herenciat katoqkañäni ukan mä garantiapawa. Diosajj markapar juchat kutsuyasin* salvañatakiw jumanakar selljjatapjjtamjja, ukhamat jupar wal jachʼañchasiñapataki. 15 Jumanakajj Tatit Jesusar wal confiyapjjtajja,* taqe santo jilatanakarusa wal munasipjjaraktajja, uk yatisarakiw nayas 16 jumanak laykojj Diosar jan inaktʼas wal yuspärtjja. Oración luraskasajja, jumanakatakejj mayipuntwa, 17 ukhamat Jesucristo Tatitusan Diosapajja, wali jachʼañchat Awkejja, jumanakar chʼam churañapataki, ukhamat yatiñanïpjjañamataki, kunanaktï jupar sum uñtʼañatakejj yatiykistu ukanak amuytʼapjjañamataki. 18 Niyakejjay jupajj nayranakam jistʼarapjjstamjja,* nayajja Diosar wal mayirakta, ukhamat kawkïr jakañarutï jupajj jawsapktam uk yatipjjañamataki, kuna bendicionanaktï santo jilatanakar mä herenciar uñtat churki, 19 kawkïr jachʼa chʼamaptï creyentenakarojj churkistu uk yatipjjañamataki. Uka jachʼa chʼamapajja luratapanwa qhan uñjasi, 20 uka chʼamampiw Cristorojj jiwatanak taypit jaktayäna,* alajjpachansa kupëjjapar qontʼayäna. 21 Juparusti taqe gobiernonakjjaru, taqe jilïrinakjjaru, taqe chʼamaninakjjaru, taqe munañaninakjjaru, taqe aytat sutinakjjaruw qontʼayi, ukampis janiw akapachanakjja,* jan ukasti jutir pachansa ukhamaraki. 22 Diosarakiw taqe kunsa Criston kayunakapar katuyäna, juparakiw congregacionan taqe kunjjar pʼeqtʼañapatakis uttʼayäna. 23 Congregacionajj Criston cuerpopawa, juparakiw congregacionarojj taqe kunana, kunayman toqet phoqanti.\n^ Griego arunjja, “ukhamat munasiñ utjatapatjja”.\n^ Variante: “khariptʼayasitapatjja”.\n^ Griego arunjja, “uta uñjaña jan ukajj apnaqaña”.\n^ Jan ukajja, “iyawsapjjtajja”.\n^ Griego arunjja, “chuymanakaman nayranakap jistʼarapjjstamjja”.


Global Voices Aymarata » Irán markax mä munu k’usill khä pachar apayi ukat yaqhaw kutt’ani · Global Voices Aymarata » Print\nJaqukipäw uñt'ayata/apkatata 8 anata phaxsi 2013 13:17 GMT 1\t · Qillqiri Hooman Askary (es) ukan jaqukipiri\tSonia Ordóñez, Victor Paco Montevilla\nCategoria-naka: Medio Oriente & Norte África, Irán, Citizen Media, Science, Tecnología\nAftab el mono antes de su lanzamiento al espacio. Foto: IRNA\nBlogueronak ukhamarak yatiyirinakax janiw chiqaw sapkit  [en] kunti siskix iraní apanaqirix kunatix jupanakax sapxiw mä munu alaqpachar apayapt ukat uka munux jakaniw aka 28 urunak saraqkipan chinuqa phaxsin 2013 maran kutt’anxi. Khuskt’at jamuqa (Imágenes oficiales) – uka jamuqanakax munutaw sapxarakiw janir apaykas ukhamarak apayatata – — janiw pachpjamäkiti  [fa], juk’amp payachasïwinak uñstay ukhamarak juk’amp aka apayäwix k’arjamaw tumpata.\nAkanakaw mä wakichäw canal estatal IRIB 1 nut waraqat khuskt’at jamuqanakaxa:\nWalja wali uñt’at yatiykipayasiñatak enlace-nak Balatarin  [fa], apnaqirinakaxa, marka apnaqirix k’arisiw sapxiw ukhamarak munu jamuqanak mä janir apaykasa jamuqamp kutt’anit jamuqamp kikipayapxi  [fa], kunanakas mayja paypach jamuqanakatxa uchasa.\n‘Hagh mosalam ma’  [fa] (‘Nuestro derecho definitivo’) bloguero-x sawkasïwituqit uñakipi, ukhamarak misión espacial-amp iraní irpir chhijllasiwimp 2009 maran kikpakay kunatix waljaniw uka chhijllasiw mayjt’ayatapatat amuyapxi. Ukhamarak sawkt’asi:\nAmir Farshad ‘Hot Chocolate ‘ [fa] uka blogun qillqt’i:\nURL to article: https://aym.globalvoices.org/2013/02/5359\n chiqaw sapkit: http://ca.news.yahoo.com/blogs/geekquinox/iranian-monkey-space-launch-faked-204315212.html\n janiw pachpjamäkiti: http://mediacenter.dw.de/persian/pictures/item/831545/%D8%A2%DB%8C%D8%A7_%D8%A7%DB%8C%D9%86_%D9%87%D9%85%D8%A7%D9%86_%D9%85%DB%8C%D9%85%D9%88%D9%86%DB%8C_%D8%A7%D8%B3%D8%AA_%DA%A9%D9%87_%D8%A8%D9%87_%D9%81%D8%B6%D8%A7_%D9%BE%D8%B1%D8%AA%D8%A7%D8%A8_%D8%B4%D8%AF%D8%9F/


Global Voices Aymarata » Iraqui markachirinakax “moonwalk” uka thuqhuwx janiw munapkiti, ukampirus thuqutakiskiwa · Global Voices Aymarata » Print\nJaqukipäw uñt'ayata/apkatata 28 willka kuti phaxsi 2016 1:31 GMT 1\t · Qillqiri PRI/PRX's The World (es) ukan jaqukipiri\tCelia Cano, Martha Valencia Intimayta\nCategoria-naka: Medio Oriente & Norte África, Irak, Arte y Cultura, Citizen Media, Guerra & Conflicto\nAka qillq¬äwix Lucy Martirosyan  jupaw chiqpachanx uñstayawayi PRI.org  suxta uru saraqkipanx mara qallta phaxsita, pä waranq tunka suxtan marankasinxa ukhamarakiw lur¬äwinakax wiltat uñacht’ayasi..\n“Moonwalk” ukax jupatakix jasakinwa. Michael Jackson jupar jasak yatxapiyasispäna. Ukampirus Adel Al-Jaf, jupa jaqitakix wali jasakinw “moonwalk” uka thuquñaxa, ukhamarakiw Michael Jackson tatanx thuquwipanaks thuqt’arakirinxa, ukampirus jupax jayachiqanak thuqurinxa kunapachatix Irak markan jakkanxa.\nThuquñ munañ qalltawatanaw kunapachatix Michael Jackson ukhamarakiw Britney Spears jupanakar uñjasa paninipuniw lurapxirinxa . ukatw thuquñx amrawarakinxa, ukampirus Michael Jackson CD discupanak ukhamarak thuquwipampi waraqt’arakitana.\nAl-Jaf jupax siwa, Irak markanx khitinakatix ukham thuqupk jupanakar jisk’achasiwa akax mä waraqt’awinakak arsuwatana, aka BBC, 2015 . Akham thuqunakax wali jisk’achatarakiwa kunalaykutix warmi, wali jasa thuqukaspas ukham uñt’atarakiwa.\n“Sapxitanw kuntix lurkiristx ukax jan walt’äwinak Irak markatak apanispa, kunalaykutix janiw sarawisanakakiti”, ukhamsaw Al-Jaf jupax mä waraqt’äwinx arsuwanxa 2015. “janiw thakhinakanx thuquñx atkiristi. Sapxitanwa: ‘akanakax walja jan walt’äwinak jakawimanx apanispha. Irak markanx janiw suma jakäwix akham thuqunakampix utjkasphati”.\n“saräwisanxa, jiwasanakax akham amtanakatx sartasiñasawa. Mä chachatix thuqki ukha chachax janiw chiqpachans chachakiti”, sanwa.\n“Irak markatx mä uruw yaqha chiqar thuqur sarxaxa, kawkantix jaqinakarus thuquñax munasphan ukatx jan akatuqx uñchikiphati”.\nURL to article: https://aym.globalvoices.org/2016/07/8265\n jupaw chiqpachanx uñstayawayi PRI.org: http://www.pri.org/stories/2016-07-06/iraqi-society-frowned-upon-his-moonwalk-he-kept-dancing-anyway\n paninipuniw lurapxirinxa: https://www.youtube.com/watch?v=73wQDB9fIj0\n akax mä waraqt’awinakak arsuwatana, aka BBC, 2015: http://www.bbc.co.uk/programmes/p040hyy8?ocid=socialflow_facebook


4 Niyakejjay Cristojj jañchi cuerpon tʼaqeschïnjja, kunjamtï Cristojj amuyirïkäna ukham amuyunïñatak wakichasipjjarakim. Khititejj jañchin tʼaqeski ukajja, juchanakwa apanukjje, 2 ukhamat jañchi cuerpon jakkasajja, jaqenakan munañap jan jukʼampi lurañataki, jan ukasti Diosan munañap lurañataki. 3 Jumanakajj walja tiempow akapachankir jaqenakan munañanakap lurjjapjjtajja, jan jukʼampi ukanak lurjjapjjamti. Jumanakajja juchanak jan phenqʼani lurasa,* jan walinak wal munasa, jiljañamp machjasisa, jan wali loqhe fiestanakana, machjasiñ fiestanakan sarnaqasa ajjtaskañ idolonakar adorasa ukhamaw nayrajj sarnaqapjjayätajja. 4 Kunatsa jumanakajj jupanakamp chikajj jan wali sarnaqäwinakapan jan sarnaqjjapjjta ukjja, janiw jupanakajj amuyapkiti, ukatwa jumanakjjat jan walinak parlapjje. 5 Ukampis uka jaqenakajja, khititejj jakirinakaru jiwatanakaru juzgañatak wakichatäki ukaruw cuenta churapjjani. 6 Ukatarakwa suma yatiyäwinakajj jiwatanakar* yatiyasïna, ukhamat jupanakajj kunjamtï jaqenakajj juzgatäpki ukham juzgatäkasas Diosan espiritupamp irpat jakapjjañapataki. 7 Taqe kunan tukusïwipaw jakʼachasinjje. Ukhamajj taqe kunsa sum amuytʼasis lurapjjam, oración lurañansa jan ikjapjjamti.* 8 Taqe kunat sipansa, maynit maynikam wali munasirïpjjam, khititejj munasirïki ukajja walja juchanakwa perdoni. 9 Maynit maynikam jan quejasis taqe chuyma katoqtʼasipjjam.* 10 Diosan wali khuyapayasiñap* kunaymanit katoqer mayordomonakjamajja, kuntï sapa maynis Diosat katoqapkta ukarjam maynit maynikam yanaptʼasipjjam.* 11 Maynitejj parlchejja, Diosan arunakapsa parlkaspa ukham parlpan, mayninakar yanaptʼchejja, Diosajj churki uka chʼamampis yanaptʼkaspa ukham yanaptʼpan, ukhamat taqe kunansa Jesucristo taypejj Diosar jachʼañchasiñapataki. Diosan jachʼañchäwipasa chʼamapasa wiñayans wiñayatakiwa. Amén.* 12 Munat jilatanaka, ninar uñtat yantʼanakan tʼaqesipjjatamat jan musparapjjamti, kuna jan uñtʼata tʼaqesïwinsa uñjasipkasma ukhama. 13 Antisas Cristjam tʼaqesipjjatam laykojj kusisipjjam, ukhamat jupan kʼajtatapajj uñstankani ukhajja, jukʼamp kusisipjjañamataki. 14 Jumanakarutejj Criston sutip layku jiskʼachasipkstamjja, kusisitäpjjtawa, Diosan kʼajkir chʼamapajja, mä arunjja espiritupajj jumanakjjankatap layku. 15 Jan khitis jumanakat jaqe jiwayirjamajj tʼaqespanti, ni lunthatjamasa, ni jan wali jaqjamasa, ni jaqe masipan jakäwipar mitisirjamasa. 16 Maynitejj cristianötapat tʼaqeschi ukhajja, jan phenqʼaspanti, cristianjam jakasajj Diosar jachʼañchaskakpan. 17 Juzgañatak tiempojj qalltjjewa, Diosan utapampiw nayraqat qalltani, ukampis jiwasampitejj nayraqat qalltani ukhajja, Diosan suma yatiyäwinakapar jan istʼirinakampejj ¿kunas pasani? 18 “Cheqapar sarnaqer jaqetejj Diosamp salvatäñatak wal chʼamachasiñapächi ukhajja, jan wali jaqerusa jucharar jaqerusa ¿kunas pasani?”. 19 Ukhamajj Diosan munañap lurasin tʼaqesirinakajja, kunatejj walïki uk lurasipkakim, jakañanakamsa* taqe kun Lurir Diosar confiyasisipkakim, jupajj confiykañawa.\n^ “Jucha jan phenqʼani luraña” siski uka cheq aka Biblian diccionariopan liytʼäta.\n^ Ukasti khitinakatejj juchanakap layku jiwatjamäpki ukanakat parlaski. Efesios 2:1 liytʼäta.\n^ Jan ukajja, “jankʼakïpjjam”.\n^ Jan ukajja, “yanaptʼasipjjam”.\n^ Griego arunjja, “servisipjjam”.\n^ Jan ukajja, “almanakamsa”.


May yatiyañ munsma | Wawanakar yatichañataki\n¿Kuna arutsa liytʼäta? Abjasia Abui Acholi Afrikáans Ahanta Albanés Alemán Alemán bajo Alemán de Pensilvania Altaico Aluro Amárico Armenio Asamés Aucano Aymara Azerí Azerí (alfabeto cirílico) Bali Bambara Bashkir Bassa (Camerún) Bassa (Liberia) Batak simalunguno Batako karo Batako toba Baulé Becol Bengalí Bete Biak Birmano Bislama Bomu Boulou Búlgaro Camboyano Catalán Cebuano Chabacano Changana (Mozambique) Checo Chichewa Chin tiddim Chino Tradicional Chino mandarín (simplificado) Chitonga Chitonga de Zimbabue Chokue Chol Chopi Chuabo Cibemba Cinamwanga Cingalés Citonga Congo Coreano Criollo de las Seychelles Criollo haitiano Criollo mauriciano Criollo portugués Croata Dangme Danés Dayak Digor Diola Diula Duala Edo Efik Embera Endebele Endonga Endáu Enzema Eslovaco Esloveno Español Estonio Ewé Feroés Finlandés Fiyiano Fon Frafra Francés Ga Galés Garífuna Georgiano Gitonga Griego Groenlandés Guaraní Guaraní boliviano Guerzé Gujarati Gun Guna Hausa Hebreo Herero Hiligaynon Hindi Hiri motu Hmong (blanco) Holandés Houailou Húngaro Iban Ibanag Ibinda Ibo Ilocano Indonesio Inglés Irlandés Ishan Islandés Isoko Italiano Japonés Javanés Kabardin-cherkess Kabyle Kachin Kadazan-dusun Kannada Kaonde Kayin sgaw Kazajo Kazajo (alfabeto árabe Kekchí Khana Kikamba Kikongo Kikuyu Kiluba Kimbundu Kinande Kiniaruanda Kipende Kirguís Kiribatiano Kirundi Kisi Kisii Kpelle Krío Kurdo Kurdo kurmanyí del Cáucaso Kwangalí Kwanyama Kyangonde Lamba Lao Lenie Letón Lhukonzo Lifu Lingala Lituano Lomue Luganda Lugbara Lunda Luo Luvale Macedonio Macua Malayo Malayálam Malgache Maltés Mam Mambue-Lungu Maninkakan oriental Manyacú Mapudungún Maratí Mare Marshalés Mataco Maya Mazahua Mazateco de Huautla Mbukushu Mendé Mixe del norte Mixteco (Guerrero) Mixteco (Huajuapan) Mizo Mongol Moré Motu Mískito Nasa yuwe Navajo Ndebele (Zimbabue) Nepalés Ngäbere (o guaymí) Nias Nicobarés Niueano Noruego Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Oromo Osético Otetela Otomí Pangasinán Panjabí Panjabí (escritura nastaliq) Papiamento (Aruba) Papiamento (Curazao) Pemón Piaroa Pidgin camerunés Pidgin de las islas Salomón Pidgin nigeriano Polaco Portugués de Brasil Pular Purépecha Quechua (Ancash) Quechua (Ayacucho) Quechua (Cuzco) Quechua boliviano Quichua (Santiago del Estero) Quichua de Chimborazo Quichua de Imbabura Quichua de Pastaza Quiché Rapa nui Rarotongués Romaní (Eslovaquia Oriental) Romaní (Macedonia) Romaní de Bulgaria Romaní de Macedonia (alfabeto cirílico) Romaní del norte de Grecia Romaní del sur de Grecia Romaní lovari de Hungría Rumano Runyankore Ruso Rutoro Samoano Sango Saracu Saramacano Sarnami Sena Sepedi Serbio (Alfabeto cirílico) Serbio (alfabeto latino) Serere Sesoto de Lesoto Shona Sidama Silozi Soli Somalí Sranangtongo Suajili Suati Sueco Sundanés Susu Swajili (Congo) Tagalo Tahitiano Tai Tamil Tandroy Tankarana Tarahumara central Tayik Telugu Tetun Dili Tigriña Tivo Tlapaneco Toba Tojolabal Tok pisin Tongano Toraja Totonaco Tseltal Tshiluba Tsonga Tsotsil Tsuana Tumbuka Turco Turcomano Turcomano Tuvaluano Tuviniano Twi Tártaro Tének Ucraniano Uhobo Uigur (alfabeto cirílico) Umbundú Uolof Urdu Uzbeko Vascuence Vendal Vezo Vietnamita Wallisiano Waray-Waray Wayuunaiki Wolaita Xhosa Xitshwa Yoruba Zapoteco (Istmo) Zapoteco (Lachiguiri) Zulú chin haka chin haka Chin haka gallego kalanga de Zimbabue sanguir valenciano zotung Árabe Ñanya Ñemba\n¿Juma saparuk kuns awistʼapjjerïtamti?... * Bibliajj ‘Diosan imantat amtanakapatwa’ parli. Nayrajj janiw khitirus uk yatiykänti, ukatwa ‘imantat amtanaka’ satajja. Angelanakas uk yatiñ wal munapjjerïna. ¿Jumajj uk yatiñ munarakismati?...\n¿Kuna toqetsa angelanakajj yatiñ munapjjpacha?\nJehová Diosajj nayrapachaw nayrïr chacha warmir luräna. Jupanakajj Adán ukat Eva satäpjjänwa. Diosaw sum jakasipjjañapatak mä suma cheq waktʼayäna, ukajj Edén jardín satänwa. Jupanakatï Jehová Diosar istʼapjjasapäna ukhajja, jupanakasa ukat wawanakapasa taqe aka Oraqjja mä suma paraisoruw tukuyapjjasapäna ukat wiñayatakiw ukan jakasipjjasapäna, ukwa Diosajj munäna. Ukampis ¿kunsa Adanampi Evampejj lurapjjpachäna?...\nJupanakajj janiw Diosar istʼapkänti, ukatwa jichhürunakan jan walin jakastanjja. Ukampis Diosajj akham sistuwa: “Wasitatwa aka Oraqjja mä suma paraisor tukuyä, ukat taqeniw wiñayatak wali kusisit jakasipjjani” sasa. ¿Kunjamsa uk phoqpachäni? Ukjja janiw nayrajj khitis yatkänti. ¡Imantatänwa!\nKunapachatï Jesusajj aka Oraqenkkäna ukhaw uka toqet jukʼamp qhanañchäna. Diosan Reinopaw uk phoqani sasaw säna. Ukat uka Reinon jutañapatakiw mayisipjjañama sasaw jaqenakar yaticharakïna. ¿Kunatsa? Uka Reino toqew Diosajj aka Oraq mä suma paraisor tukuyani.\n¿Uk yatiñajj janit wal kusisiyktam?... Ukampis Jehová Diosar istʼir jaqenakakiw uka suma paraison jakasipjjani. Istʼasir walja chacha warminakatwa Bibliajj parlistu. ¿Jupanakar uñtʼañ munasmati?... Khitinakäpjjänsa ukat kunanaksa jupanakat yateqassna ukwa aka folleton uñjaskañäni.\nMateo 6:9, 10, NM\n^ tʼaqa 3 Aka yatichäwinsa ukat jutïr yatichäwinakansa (...) ukham kimsa puntonak uñjasajja, wawan arstʼañapatakiw mä rat suytʼäta.\n¿Kunatsa Oraqejj jan paraisökpacha?\n¿Kunsa Bibliajj Diosan imantat amtanakapat qhanañchi?\n¿Kunsa Jesusajj Diosan imantat amtanakapat yatichäna?\nParaison jakañatakejja, ¿kun lurañasasa?\nRebecajj Jehová Diosaruw kusisiyañ munäna\nRahab warmejj Jehová Diosaruw confiyasïna\nJupajj tataparusa Jehová Diosarusa wal kusisiyäna\nSamuelojj kunatï askïki ukpunwa luräna\nDavitajj janiw ajjsarayaskänti\nSapaki uñjasisajja, ¿kunsa lurasma?\nJosiasajj suma amigonakanïnwa\nJeremiasajj Jehová Diosat parlapunïnwa\n¿Khitinakas Jesusat qellqapjjäna?\nPablon sobrinopajj jan ajjsarirïnwa\nTimoteojj wali yanaptʼasirïnwa\nMä Reinow aka Oraqpach apnaqani\nText Aka archivonakanwa qellqatanak apaqasma Wawanakar yatichañataki\nAudio Aka archivonakanwa grabacionanak apaqasma Wawanakar yatichañataki


�iq�i phukhu lura� yatxatapxa��ni\n�Aprendamos a fabricar la olla de barro�\nAymar markan luräwinakapa, saräwinakapas juk�at jukt�at jach�añchayataskiwa, janiw armatakiti, ni armatakanisa. Yaqhip chiqawjanakan markachirinakax ñiq�i phukhu lurasinakiw qamasipxi: wawanakaparus yatxatayapxi, isinaks alt�asipxi; ukampikirakiw manq�t�atas umt�atas sapürunjam sarnaqasipxi. Jichhax juk�amp ch�amañcht�añatakix ñiq�i phukhu lurañtuqit yatxatapxañäni:\nKunanakas ñiq�i phukhu lurt�añatakix wakisi ¿qué materiales se necesita para fabricar la olla de barro?\nÑiq�i phukhu lurt�añatakix akïrinakaw wakisi:\nSelección y cernido de la arcilla\nNayraqatax laq�aw aptaniña, janiw kawkïr laq�s aptaniñakikarakiti, jan ukasti llink�i laq�añapawa. (selección de la arcilla)\nLaq�a aptanitax sust�añawa, wali ñut�ukiñapataki. (cernido)\nPreparado para amasar la arcilla\nSust�asinsti, umamp warxatasax llink�imp (wila laq�a) kittasinaw amparamp sum chapjaña, kayumpis sum takjat�añaraki. (amasado)\nTukt�ayasinsti, mäkirakiw chapjat ñiq�ix mä naylun manqhar apantaña, ukatsti mä yutiruw sum chinuntas uskuntxaña. (guardado)\nNiya paqallq urunakaw sum imxatasin ikiyaña. (reposo)\nKunjamas ñiq�i phukhux lurt�aña ¿cómo hacer la olla de barro?\nPaqalq urunak ñiq�i ikiyasinsti, ñiq�ix wali suma qhatxata, puqt�ataxiwa. Ukat phukhu lurañatakisti:\nQhatxat ñiq�iw juk�at juk�at apaqaña (cálculo del barro)\nApaqasinsti, jank�akirakiw molde partxar apxatasinx ñiq�i phukhux lurt�añ qallantaña, muruq�uñapatakix tornompiw sum muyst�ayasin jiwitaki lurt�aña. (moldeado de la olla)\nMoldeado de la olla\nÑiq�i phukhu lurt�atatx kunas kamacht�aña ¿qué pasos de siguen después de la fabricación?\nNiq�i phukhu lurt�añ tukt�ayasinxa:\nMä qhawqha urunakaw wañt�ayaña. (secado)\nSecado de las ollas\nWañt�ayatatsti, juk�amp jiwakiñapatakix lawampiw thiyanakap sum khithurt�aña. (raspado)\nRaspado las impurezas de la arcilla\nTukt�ayasinsti, wila laq�aw aptaniña. (greda color rojo claro)\nAptanisinsti, mä waldiruw apantasin niy ch�uwitak umamp jirt�aña. (mezclado)\nWila ñiq�i jirt�atampix mäkirakiw phukhpach saminchaña. (pintado)\nPintado con la greda roja\nUkatsti, mä uruw wañt�ayaña. (secado)\nWañt�ayatatx kunas lurt�añaraki ¿qué pasos se siguen después del secado?\nMä jisk�pach uyuw ñiq�it lurat tikanakamp uyucht�asin sum lurt�aña. (cercado con bloques de adobe)\nUyucht�at manqharusti, jank�akirakiw wañt�at ñiq�i phukhunak wali amuyumpi, k�achäñat siqiki patxan manqhxan thiyanakat waka phurumpi sum chillpt�asin tukt�ayañkam siqintaña. (apilado de las ollas)\nApilado de las ollas\nPatxarusti waka phurump sum imxataña, janiw mä phukhus uñstañapakiti. (cubrir de bosta el apilado de las ollas)\nTukt�ayatatsti, mä thiyataw ninamp phichht�aña (cocinado)\nNiya kimsaqalqu pachanakaw (8 horas) phukhunakax sum phurk�suñapatak ninamp phichhaña. (tiempo de cocción)\nKunapachati suma nakharatäxi, phurk�sutäxi ukjax k�ujuyañawa. (cocción con la temperatura)\nÑiq�i phukhu phurk�susinx kamacht�añasa ¿qué hacer después de la cocción?\nQhathuruw sum wichhunakamp ch�iphantasin alxañatak apxaña, phukhunakax wali sumaw ch�ipha manqhar siqintt�awayaña, jan unxtkiriñapawa, janiti suma ch�iphantatakasp ukjax p�akirtaspawa.\nQhathuna �en la feria�\nÑiq�i phukhunak puriyxasinsti, mä chiqawjaruw alxt�añatak sum utt�ayaña, markachirinakax taqiwjanakataw alt�asir purt�anipxaraki. Chanispasti, jach�at jisk�atjamawa.\nVenta de las ollas\nÑiq�i phukhut phayt�asiña �utilidad�\nÑiq�i phukhur manq� payt�asitax sinti sumawa, manq�as janiw jasak thayt�kiti, junt�ukiskiwa; janirakiw jasak t�amtkiti, jañchisatakis wali askirakiwa. Patatuqinakanx ñiq�i phukhuruw phayt�asitaski, jach�a markanakans kikiparakiw yaqhipanakax payt�asisipki.\nUtilidad de los objetos de barro\nAmuyt�añataki �para reflexionar�\nJasakiyaxa�, niq�i phukhu lurañax janiw añch ch�amakiti, taqinis yatxatapsnawa. Ukampis sapa ayllunakana, suyunakanaw markachirinakax mayj mayja lurt�añ yatipxaraki� Saräwinakasas, luräwinakasas janiw armatakiti.


Apocalipsis 13 - Holy Bible [Aymara Bible 1997] - (Apo 13)\n13:1 13:2 13:3 13:4 13:5 13:6 13:7 13:8 13:9 13:10 13:11 13:12 13:13 13:14 13:15 13:16 13:17 13:18\nKotat mistur uñjta mä jach'a ajjsarcañ animalaru, ucasti pakallko p'ekenïnwa tunca wajjran cuna. Sapa wajjrarusti mä coronaniraquïnwa, p'ekenacapansti Dios toke kellkat arunacaraquiw utjäna.\nUñjcta uca ajjsarcañ animalasti mä tigrer uñtatänwa, cayunacapasti oso sat animalan cayunacapjama, lacapasti leonan lacapjamaraqui. Dragonasti juparojj ch'amapa churaraquïna, uqhamarac tronopsa, wali munañanïñampi.\nUca animalan maynïri p'ekepasti wali chhojjriñchjatjamaquïnwa, ucampis uca chojjripajj kollatäjjänwa. Aca orakpacharaquiw uc uñjasajj wal muspharapjjäna, ucatsti uca animalaruraquiw arcapjjäna.\nDragonarusti yupaychapjjaraquïnwa uca jach'a ajjsarcañ animalaru munañanïña churatapata. Uca animalarus yupaychapjjaraquïnwa: “¿Qhitirac aca jach'a ajjsarcañ animaljamasti utjisti? ¿Qhitiraqui jupampisti nuwasiraquispasti?” sasa.\nUca jach'a ajjsarcañ animalarusti Diosjjat jan wali arunac parlañapataquejj munañanïñaw churataraquïna. Pusi tunca payani phajjsiraquiw jupajj wali munañani tucüna.\nUcatsti uqhampunwa luräna. Diosjjat jan wali arunacwa parläna sutipsa jisc'achasaraqui. Diosan temploparus jisc'acharaquïnwa, alajjpachan utjirinacarusa.\nDiosan wawanacapampi nuwasiñataquis munañanïñajj churataraquïnwa atipjañapcama, uqhamaraquiw take jakenacjjaru, marcanacjjarusa cunayman parlani jakenacjjarus wali munañaniraquïnwa.\nTake qhitinacatejj aca oraken jacapqui, uqhamarac kalltatpacha sutinacapas jiwquis uca Corderon jacañ libropan jan kellkatäpquis ucanacajja, uca jach'a ajjsarcañ animalaruw yupaychapjjani.\nQhititejj ist'añ munqui ucajj ist'pan.\n“Qhitinacatejj preso catuntat apatäpcani ucanacaw apatäpjjani. Espadampi jiwarayatäñapäquis ucanacajj espadan jiwayataraquiw jiwarayatäpjjani.” Take acanacanwa Diosan marcapan ch'amanïtapasa iyawsañanïtapasa yatisini.\nUcatsti yakha jach'a ajjsarcañ animalracwa oraket mistur uñjta. Acasti pä wajjranïnwa, wajjranacapasti mä ovejan wajjranacapjamänwa, parlapasti dragonan parlapjamaraquïnwa.\nNayrïri jach'a ajjsarcañ animaljam munañaniraquiquïnwa jupan nayrakatapana. Aca oraken utjirinacarusti uca nayrïri jach'a ajjsarcañ animalaruraquiw yupaychayänjja, cawquïri animalatï uca jach'a chhojjripat waliptcataynas ucaru.\nWali jach'a milagronac luränjja, alajjpachat orakerus nina jalluyaniñcama take jaken uñjcata.\nNayrïri jach'a ajjsarcañ animal nayrakatana uca uñacht'äwi lurañapatac munañanïña churatätap tokesti, take aca oraken jaquirinacaruw sallkjäna. Ucatsti jakenacarojj mä c'ari diosa lurayaraquïna nayrïri jach'a ajjsarcañ animalar uñtata, cawquïritejj espadampi chhojjriñchjatäsina jacayascjjataynas ucar uñtata.\nAca payïri jach'a ajjsarcañ animalarusti, nayrakata jach'a ajjsarcaña animalan diosapar jacaña churañataqui munañanïñaw churatäna, uqhamata uca diosajj parlañapataqui, uqhamarac qhitinacatejj uca diosar jan yupaychqui ucanacar jiwarayañapataqui.\nUqhamarus acampwa luraraquïnjja: jisc'arus jach'arusa, pobrerus kamirirusa, libre sarnakasirirusa jan ucajj esclavo jakerusa, cupi amparapatsa, jan ucajj parapatsa mä chimpumpiw chimpt'äna.\nJaniraquiw qhitis alasjjanisa ni aljasjjanisa janitï uca jach'a ajjsarcañ animalan sutipampi chimpt'atäcchi ucapachajja, uqhamarac uca ajjsarcañ animalan jan numeropanïcchi ucajja.\nAcasti wali amuyt'añaw munasi. Qhititejj amuyqui ucajj uca ajjsarcañ animalan numeronacapjja amuyt'pan, uca numerosti mä jaken numeropawa, ucasti sojjta pataca sojjta tunca sojjtaniwa.\nApocalipsis 1 / Apo 1\nApocalipsis 2 / Apo 2\nApocalipsis 3 / Apo 3\nApocalipsis 4 / Apo 4\nApocalipsis 5 / Apo 5\nApocalipsis 6 / Apo 6\nApocalipsis 7 / Apo 7\nApocalipsis 8 / Apo 8\nApocalipsis 9 / Apo 9\nApocalipsis 10 / Apo 10\nApocalipsis 11 / Apo 11\nApocalipsis 12 / Apo 12\nApocalipsis 13 / Apo 13\nApocalipsis 14 / Apo 14\nApocalipsis 15 / Apo 15\nApocalipsis 16 / Apo 16\nApocalipsis 17 / Apo 17\nApocalipsis 18 / Apo 18\nApocalipsis 19 / Apo 19\nApocalipsis 20 / Apo 20\nApocalipsis 21 / Apo 21\nApocalipsis 22 / Apo 22


Luririnakana YATICHAWIPANAKA Andes del sur ukana achunaka suma achuyasna alxawinaka – PPD Perú\nLuririnakana YATICHAWIPANAKA Andes del sur ukana achunaka suma achuyasna alxawinaka\nAlimentos que sanan, Andenes productivos, Arequipa, Biohuertos saludables, Bionegocios, Bosques productivos y nutritivos, Cusco, Dando valor a las tunas, Negocios sostenibles basados en la agrobiodiversidad, Papas de colores, Puno, Tacna - Capaso, Una calabaza sostenible\nPerú suyuxa walja utjawinakaniwa; k’ara jach’a quta ukata uraqinakasa alaxankirikjamawa mayja mayja, clima ukanakasa wali khusanakawa kuna imana achunaka achuyañataki, uywanakatakisa ukhamarakiwa. Kamisawa mä khawkha phuqatani suyunakaxa utjki uraqpachana, Perú suyuxa ukanakaniwa, kunatï, akiri uraqinwa uñasiwatayna, ukhamarusa k’atampi achuyapxi wali ch’amanchiri achunaka, apharu achunaksa kikiparaki, ch’uqi achjama (Solanum sp.), tomate (Solanum lycopersicum), tunqu (Zea mays), apichu (Ipomea batata), wayk’a (Capsicum baccatum), ukatsa yaqha achunakampi. Yaquipa achunakasti anqäxa markanakaruwa apasiraki, jiwrjama (Chenopodium quinoa), tara (Caesalpinia spinosa) ukhamaraki maca (Lepidium meyenii). Akiri achunakaxa uñacht’ayañataki ukpirinakakiwa kawkirinakattï sumpacha achuqki aka uraqinakana ukanakakiwa, walja achunakarakiwa utjaski, ukpirinakasti janiwa sumpacha yapuchatakiti, sumpacha achuyatakarakisa.\nApharu ukhamaraki suma achunaka yapuchawinakaniskasinxa, jilpacha yapu yapuchirinakaxa ukatsa alaxtuqinakana utjasiri jaqinakaxa wali t’aqisitakiwa jakasipxi. CENAGRO (2012) ukana yatxatawipatxa 76% ukha yapu yapuchirinakawa Perú suypachana, yapu yapuchatata, uywa uywachatatxa janiwa qullqixa irtt’asiñjamakiti sasina sanipxäna.\nAyllunakana utjasirinaka nayraru sarantapxañapataki kawkiri achunaktï achuyapki ukanakata yaqha suma yänaka lurañawa wali wakisirispa. Ukhamatwa wali yapuchata achunakata suma uñjata, apharu achunakata lurt’ata manq’anaksa ukhamarakiwa. Uka lurt’awinpiwa yapu luriri chachanakasa warminakasa jani sinti t’aqisita jakasxapxaspa alaxtuqinakana. Akiri qillqt’awinwa uñt’ayapxamamawa maya nayrachi lurt’awi suma achunaka alxt’asiñataki, ukirinaksti Perú suyuna alaxtuqi ayllunakana ch’amanchasitayna, kunatsa khusaxa. ukhamaraki kunjamsa ukhamanaka lurapsna ukanaka\naymara, bionegocios, enseñanzas de un yachachiq, Modelos sostenibles\nPraderas verdes – Sistematización del proyecto


Josué 17 - Holy Bible [Aymara Bible 1997] - (Jos 17)\nCawquïri oraketï Josean jilïri wawapa Manasés triburu wact'cän ucasti acanacänwa, ucatsti guerran nuwasiri Maquir sat Manasés tribun jilïri wawaparu, qhititejj Galaad ucan awquipäcän ucarojj Galaad, uqhamaraqui Basán orakenacaw wact'äna Jordán jawirat inti jalsu tokeru.\nUqhamaraquiw Manasés tribun wawanacapan orakenacapas suerteta laquintataraquïnwa, cawquïrinacatï Abiezer, Helec, Asriel, Siquem, Hefer, Semida satäpqui ucanaca; jupanacasti Josean allchhinacaparaquïnwa.\nUcampis Hefer chachan Zelofehad sutini wawapajj, uqhamarac Galaad chachan allchhipäcaraqui, cawquïritï Maquir chachan wawapäcäna, uqhamarac Manasés chachan allchhipäcäna ucajj, janiw yokall wawanïcänti, jan ucasti pheska imill wawapaquiw utjäna: Maala, Noa, Hogla, Milca, Tirsa, sutininaca.\nUcatpï jupanacajj Eleazaru, Josué chachampiru, uqhamaraqui Israelan jilïri jakenacap thiyaruw sarapjjäna aqham sasa: “Diosasti Moisesarojj sawayänwa, nanacan orake catokañanac toketjja familianacajjampi chica” sasa. Ucatsti Josué chachajj jupanacan mayitanacaparojj orakenacwa churäna, familianacap taypina, cunjämatï Diosajj Moisesar siscäna uqhamar phokhasa.\nUqhamatwa Manasés tribojj tuncawjan orakenac catokäna Galaad, uqhamaraqui Basán orakenacat sipansa, cawquïrinacatï Jordán jawir qhurcatancapqui ucanaca.\nManasés chachan imill wawanacapajj yokall wawanacjamaraquiw orakenac catokapjjäna. Ucatsti Galaad sat orakenacajj Manasés chachan maynïri wawanacapancänwa.\nManasés tribun orakenacapajj Aser sat chekata Micmetat chekacamänwa, cawquïritï Siquem marca uñcatasincqui ucanaca, ucatsti korpajj sarascaquïnwa aynacha tokerojj Tapúa sat uma jalsucama.\nTapúa marcajj Manasés triburu wact'cchïna ucasa, ucampis pachpa Tapúa marca Manasés orakempi korpasqui ucajj Efraín tribur churatänwa.\nUcjjarusti korpajj aynach tokeru sarascaquïnwa Caná sat uma jalsur puriñcama. Uca Efraín tribun marcanacapajj Manasés tribun marcanacap taypincänwa, Manasés tribun korpapajj quipca uma jalsu amsta toketpachäcchïn ucasa kota mistuña tucuyasina.\nUqhamaw Efraín tribun orakepajj uma jalsut aynach tokencänwa, ucatsti Manasés tribujj amsta tokencaraquïnwa, jach'a kotampi korpasisa. Ucatsti amsta tokerojj Aser tribumpiw korpasïna, inti jalsu tokerusti Isacar tribun orakenacapampiraqui.\nUqhamaraquiw Manasés tribusti marcanacapajj utjäna Isacar orakena, uqhamarac Aser orakensa, sapa mayni jisc'a marcanacampi cuna; uca marcanacan sutipajj acnïrinacänwa: Bet-seán, Ibleam, Dor, Endor, Taanac, Meguido ucanaca, uqhamaraqui quimsa jisc'a kollunacamp cuna.\nUcampis Manasés tribun wawanacapajj janiw uca marcanac catuntañ puedipcänti, cananeo jakenacajj jan mistuñ munapjjatap laycu, ucatwa uca pachpan jacapjjäna.\nUcjjarusti cunapachatejj Israel marcajj wali ch'amañcht'ata uñjasïn ucqhajj, cananeo jakenacarojj impuestonac pagayapjjäna, ucampis janiraquiw uca orakenacatjja jakonucupcänti.\nJosean wawanacapajj Josué thiyaruw sarapjjäna aqham sasa: —¿Cunataraqui nanacarusti mä jisc'a orakec suertet churapjjestasti? Nanacajj walja familiäpjjtwa Diosasti wal bendicipjjaraquitu —sasa.\nJosué chachasti jupanacarojj sänwa: —Niyaquejjay jumanacajj walja familiäpjjstajja, uqhamasti sarapjjamay kollunacaru ucansti uca orakenac pampachjapjjam, ferezeonacan, uqhamaraqui refaítas sat marcanacan orakepa, Efraín tribun orakenacapajj jumanacatac pisïtap laycu —sasa.\nJupanacasti sapjjaraquïnwa: —Chekpachansa nanacataquejj aca tribun kollunacapajj wali pisiwa. Ucampis pampanacan jaquir cananeo jakenacan carronacapajj hierrot luratäpjjewa, quipca Bet-seán marcan jaquir jakenacjama, uqhamaraqui vallen jaquir Jezreel jakenacasa —sasa.\nUcatsti Josué chachajj Efraín tribun, uqhamaraqui Manasés tribun wawanacaparojj aqham sänwa: —Jumanacasti walja familiäpjjtawa, uqhamaraqui wali ch'amanïpjjtawa, jichhasti janiraquiw mä toke orakequi wact'apcätamti,\njan ucasti uca ch'umi kollunacajj jumanacancaraquiniwa; jumanacajj uca ch'uminac catuntasipjjäta. Uca cananeo jakenacarusa, jumanacaraquiw jakonucupjjäta uca chekatjja, kawkha ch'amanïpjjpansa, uqhamaraqui hierrot lurat carronacanïpjjpansa —sasa.